title: Kapokki

text: Kapokkikuitu on siemenhahtuvaa, joka ympäröi puun kotahedelmien sisällä olevia siemeniä. Kuitu on onttoa, umpinaista, eikä ime runsaasti kosteutta. Siksi se on myös kevyttä, kelluu ja eristää hyvin. Kuidun koostumus on noin 64 % selluloosaa , 13 % ligniiniä ja 23 % pentosaani polysulfaattia. Kapokki on luonnonkuitu, joka on täydellisesti biohajoavaa. Yksittäinen kuitu on keskimäärin noin 2,5 cm pitkä ja sen keskellä on laaja ontelo. Kuidun ohuet seinämät ovat vedenkestävän vahan peitossa. Jos verrataan puuvillan ja kapokin painoa toisiinsa saman tilavuuden suhteen, on kapokki kahdeksan kertaa kevyempää.


title: Kapokki

text: Kapokkipuun kotahedelmät kerätään ja avataan käsin. Kuidut ilmakuivataan, eikä niitä käsitellä kemikaaleilla. Siemenet ovat hyvin löyhästi kiinni höytyvämassassa ja pienellä täräyttelyllä ne irtoavat ja putoavat astian pohjalle. Täysikasvuinen viljelty puu tuottaa noin 15 kg kuitua vuodessa.


title: Kapokki

text:
Kuitu on hyvin lyhyttä, sileää ja haurasta, joten pelkästään kapokkia ei pysty kehräämään teollisesti. Väriltään kuitu on valkeaa, vaalean harmaata tai sen väri vivahtaa vaalean keltaisesta rusehtavaan. Kapok-kuitu joustaa ja kiiltää. Kuitu on normaalisti hajutonta. Kostuessaan siitä saattaa lähteä ummehtunut haju, joka kuitenkin häviää, kun kuitu jälleen kuivuu. Pistävät tai epämiellyttävät hajut saattavat helposti tarttua kapok-kuituun.
Valkokapokista (eli kapokkioihin kuuluva valkokapokkio) ("Bombax ceiba") saadaan lähes vastaavaa kuitua, joka on väriltään tummempaa ja vähemmän ilmavaa.


title: Kapokki

text: Pelkästä kapokista ei voi kehrätä lankaa esimerkiksi vaatteiden tekoa varten. Kuitua on perinteisesti käytetty täytteenä esimerkiksi verhoilussa, peitoissa ja patjoissa sekä kelluvissa pelastusvälineissä. Kapok-kuitu kelluu viisi kertaa paremmin kuin korkki. Kuitua voi käyttää lisäksi joko lämpö- tai äänieristeenä. Kapokkikuidun sisällä on ilmatila, joten kytevä liekki tai avotuli saa kuidun palamaan vauhdikkaasti. Kapok-kuidun vahan luonnolliset katkerat ainesosat ovat antibakteerisia ja antimikrobisia, jolloin ne eivät houkuta koita tai punkkeja.


title: Kapokki

text: Viimeisen 30 vuoden aikana kapok-kuidun käyttö täytteenä on vähentynyt huomattavasti. Sitä ovat korvanneet synteettiset materiaalit, kuten polyesteri ja vaahtomuovi. Tekniikoiden kehittyessä on uutta kiinnostusta herännyt kapokkia kohtaan etenkin tekstiilikäytön osalta. Kuidun kehrääminen on mahdollista vain, jos kuituja sekoitetaan puuvillaan, esimerkiksi suhteessa kolme osaa kapokkia ja kaksi osaa puuvillaa. Uusilla menetelmillä on myös pyritty saamaan kapokista vähemmän tulenarkaa.


title: Kapokki

text: Kapok-kuitu on ekologista. Puu ei vaadi kastelua, eikä sitä tarvitse suojata tuhohyönteisiä vastaan. Kuidun kerääminen ei edellytä puun kaatamista. Koska kuitusadon kerääminen on työvoimavaltaista, tuo kuidun käyttö työpaikkoja sinne, missä kapokkipuita kasvaa.


title: Jukums Vācietis

text: Jukums Vācietis (, Ioakim Ioakimovitš Vatsetis; 23. marraskuuta 1873 Jaunmuiža, Lutriņin pitäjä, Kuurinmaan kuvernementti, Venäjän keisarikunta – 28. heinäkuuta 1938 Kommunarka, Moskovan alue, Neuvostoliitto) oli latvialaissyntyinen neuvostoliittolainen sotilas. Hän toimi puna-armeijan ensimmäisenä ylipäällikönä Venäjän sisällissodan aikana 1918–1919.


title: Jukums Vācietis

text: Vācietisin isä oli ammatiltaan renki. Vācietisin sotilasura alkoi vuonna 1891 Venäjän armeijan aliupseerikoulusta. Hän valmistui Vilnan junkkarikoulusta upseeriksi vuonna 1897 ja kävi Nikolain yleisesikunta-akatemian Pietarissa 1906–1909. Hän palveli upseerina eri varuskunnissa Latvian alueella. Vuonna 1912 everstiluutnantiksi ylennetty Vācietis nimitettiin pataljoonankomentajaksi Grodnoon sijoitettuun 102. jalkaväkirykmenttiin. Ensimmäisen maailmansodan alkuvaiheessa marraskuussa 1914 koko rykmentin jäätyä Puolassa saksalaisten saartamaksi Vācietis onnistui pakenemaan, mutta joutui loukkaantumisen vuoksi vuodeksi pois rintamalta. Marraskuusta 1915 alkaen hän komensi 5. zemgallialaista latvialaista kivääripataljoonaa, joka korotettiin vuoden 1916 lopulla rykmentiksi. Hänet ylennettiin samalla everstiksi. Latvialaista rykmenttiä käytettiin hyvin kuluttaviin operaatioihin Aajoen taisteluissa tammikuussa 1917 sekä Riian taistelussa syyskuussa 1917 ja se kärsi raskaita tappioita. Vuoden 1917 helmikuun vallankumouksen jälkeen Vācietis esiintyi Latvian itsenäisyyden kannattajana.


title: Jukums Vācietis

text: Lokakuun vallankumouksen jälkeen Vācietis toimi marraskuussa 1917 hetkellisesti Venäjän 12. armeijan komentajana, mistä hänet pian kutsuttiin uuden vallankumouksellisen päämajan operaatio-osaston johtajaksi. Vuoden 1918 alussa hänet nimitettiin bolševikkihallinnon tueksi asettuneiden latvialaisten kiväärijoukkojen yhteiseksi komentajaksi, ensimmäisenä tehtävänään Józef Dowbor-Muśnickin komentaman kapinoivan puolalaisen armeijakunnan kukistaminen Valko-Venäjällä. Huhtikuussa 1918 muodostettiin puna-armeijaan kuulunut latvialainen kivääridivisioona. Se oli puna-armeijan varhaisista yksiköistä tehokkaimpia ja luotettavimpia, mutta usein myös armoton ja julma vihollisia sekä siviileitä kohtaan. Vācietisin latvialaiset joukot pelastivat bolševikkien hallituksen kukistamalla 6.–7. heinäkuuta 1918 Moskovassa puhjenneen vasemmistoeserrien kapinan, kun pääkaupungissa ei ollut muita hallitukselle uskollisia joukkoja. Vācietis nimitettiin 18. heinäkuuta Mihail Muravjovin tilalle puna-armeijan itärintaman komentajaksi tehtävänään lyödä Tšekkoslovakian legioonan joukot. Aluksi hän kohtasi kiusallisen vastaiskun menettäessään päämajakaupunkinsa Kazanin viholliselle 7. elokuuta, mutta onnistui pian kääntämään tilanteen menestyksekkääksi etenemiseksi.


title: Jukums Vācietis

text: Sota-asiain kansankomissaari Lev Trotski kannatti Vācietisia puna-armeijan johtoon, mutta halusi nimittää hänet vasta kun hän olisi saavuttanut jonkin merkittävän sotilaallisen voiton. Sellaiseksi sopi Vācietisin itärintamalla johtama hyökkäys, joka johti Kazanin takaisinvaltaukseen 10. syyskuuta. Vācietis nimitettiin jo hieman sitä ennen, 2. syyskuuta 1918 puna-armeijan ensimmäiseksi ylipäälliköksi. Hän perusti puna-armeijan pääesikunnan ja valitsi sen jäsenet, joskin Trotskin johtama vallankumouksellinen sotaneuvosto valvoi hänen toimintaansa. Tammikuusta maaliskuuhun 1919 Vācietis oli samanaikaisesti myös Neuvosto-Latvian armeijan komentaja. Vācietis menetti bolševikkijohdon luottamuksen eräiden puna-armeijan kärsimien tappioiden seurauksena. Kesäkuussa 1919 hän määräsi keskeyttämään menestyksekkään etenemisen itärintamalla ja siirtämään joukot muille rintamille, vaikka itärintaman komentaja Sergei Kamenev vaati jatkamaan perääntyvien Aleksandr Koltšakin joukkojen ajamista Siperiaan. Vācietisin ylipäällikkyys päättyi 25. kesäkuuta 1919, jolloin tšeka pidätti hänet epäiltynä jäsenyydestä ”vastavallankumouksellisessa valkokaartijärjestössä”. Yleisvenäläinen toimeenpaneva keskuskomitea kuitenkin peruutti syytteet 7. lokakuuta 1919. Kamenev oli sitä ennen nimitetty uudeksi ylipäälliköksi.


title: Jukums Vācietis

text: Vācietis nimitettiin vuonna 1921 vallankumouksellisen sotaneuvoston jäseneksi, minkä jälkeen hän ei enää toiminut komentajantehtävissä. Hänestä tuli 1922 myös puna-armeijan yleisesikunta-akatemian (myöhempi Frunzen sotilasakatemia) opettaja, vuodesta 1927 sotataidon professori. Hän ei koskaan liittynyt Neuvostoliiton kommunistisen puolueen jäseneksi. Hänet ylennettiin vuonna 1935 toisen luokan komentajaksi. Toiveistaan huolimatta hän ei päässyt palaamaan synnyinmaahansa Latviaan. Vācietis pidätettiin Stalinin puhdistusten yhteydessä 29. marraskuuta 1937. Häntä syytettiin puna-armeijan sisällä toimineen latvialaisten fasistien salaisen organisaation jäsenyydestä. Hänet tuomittiin kuolemaan 28. heinäkuuta 1938 ja teloitettiin samana päivänä Kommunarkan teloituspaikalla. Hänet rehabilitoitiin maaliskuussa 1957.


title: Vuoltee (Kokemäki)

text: Vuoltee (aiemmin myös "Vuolle") on kylä Kokemäellä Satakunnassa. Kylä sijaitsee Kokemäenjoen pohjoisrannalla Kokemäen keskustaajaman länsireunalla Kokemäen kirkonkylästä Tulkkilasta luoteeseen. Harjavallan suunnasta tuleva yhdystie 2440 ja Kauvatsalta tuleva yhdystie 2470 risteävät Vuolteessa. Kylässä sijaitsevat Vuolteen kartano ja Käräjämäki, joka on rautakautinen muinaisjäännös.


title: Vuoltee (Kokemäki)

text: Porissa entisen Porin maalaiskunnan alueella sijaitseva Vuolteen yksinäistalo on muodostunut Vuolteen kartanon ulkosarasta Lattomeressä.


title: Fuksiini

text: Fuksiini eli rosaniliinihydrokloridi eli Basic Violet 14 (CHNCl) on triaryylimetaaniväreihin kuuluva orgaaninen yhdiste. Yhdistettä käytetään värjäämään muun muassa paperia ja muovia ja biologisissa tutkimuksissa soluja.


title: Fuksiini

text: Huoneenlämpötilassa fuksiini on vihreää kiteistä ainetta, jolla on metallimainen kilto. Yhdiste liukenee veteen ja etanoliin muodostaen voimakkaan punaisen liuoksen. Liuoksen absorptio on voimakkainta aallonpituudella 543 nm. Kuumennettaessa yhdiste hajoaa ennen sulamispistettään. Fuksiini ärsyttää ihoa, silmiä ja hengitysteitä. Yhdiste on karsinogeenista.


title: Fuksiini

text: Ensimmäisen kerran fuksiinia valmisti ranskalainen kemisti François-Emanuel Verguin vuonna 1858 hapettamalla epäpuhdasta aniliinia tina(IV)kloridilla. Tämä aniliini sisälsi epäpuhtauksinaan o- ja p-toluidiinia, jotka yhdessä aniliinin kanssa reagoivat fuksiiniksi. M. Renard Freres osti Verguinilta oikeudet keksintöön ja patentoi väriaineen vuonna 1859. Nykyään fuksiinia valmistetaan hapettamalla aniliinin sekä o- ja p-toluidiienien seosta nitrobentseenillä, nitrotolueenilla tai ilman hapen avulla sinkkikloridin tai rauta(II)kloridin toimiessa hapettimena.


title: Fuksiini

text: Fuksiinia käytetään värjäämään paperia, silkkiä, villaa, nahkaa ja keinokuituja punaisiksi. Lisäksi sitä käytetään musteiden valmistukseen. Biologisissa tutkimuksissa sillä värjätään muun muassa soluja, proteiineja, lipidejä ja nukleiinihappoja ennen mikroskooppitutkimuksia.


title: Arve

text: Arve voi tarkoittaa muun muassa seuraavaa:


title: Rumen Radev

text: Rumen Radev () (s. 18. kesäkuuta 1963) on bulgarialainen kenraalimajuri, ilmavoimien komentaja ja poliitikko. Radev oli ehdolla marraskuun 2016 presidentinvaalissa. Radev valittiin toisella kierroksella presidentiksi 59,4 prosentin ääniosuudella, kun vastaehdokas parlamentin puhemies Tsetska Tsatsjeva sai 36,2 prosenttia äänistä.


title: Rumen Radev

text: Radev korosti kampanjassaan siirtolaisvastaisuutta ja hyviä Venäjä-suhteita. Hän on vaatinut EU:n Venäjän vastaisten pakotteiden lopettamista.


title: Kenneth Gilbert

text: Kenneth Gilbert (s. 16. joulukuuta 1931 Quebec, Kanada) on kanadalainen cembalisti ja urkuri. Hän on myös musikologi ja musiikin opettaja. Hän on opiskellut Quebecin musiikkiyliopistossa.


title: Kenneth Gilbert

text: Gilbert teki ensimmäiset äänityksensä kanadalaisen yhtiön Baroque Records Co. of Canada Ltd. kanssa vuonna 1962. Näihin äänityksiin lukeutui muun muassa J. S. Bachin tuotantoa.


title: Luettelo Suomen tiekirkoista

text: Luettelo Suomen tiekirkoista käsittää Suomessa olevat tiekirkot Kirkkopalvelut ry:n julkaiseman luettelon mukaisesti. Mukana on sekä evankelis-luterilaisia että ortodoksisia kirkkoja.


title: Luettelo Suomen tiekirkoista

text: Tiedot ovat vuodelta 2017.


title: Arve (joki)

text: Arve on Ranskan Alpeilta alkunsa saava Rhônen sivujoki, joka virtaa Ranskan ja Sveitsin alueella. Se laskee Rhôneen Genevessä.


title: Arve (joki)

text: Arven alkulähde on "Col de Balmen" solassa, Chamonix’n kaupungista runsaat 10 kilometriä koilliseen, Aiguille du Tour -vuoren luoteispuolella, Sveitsin ja Ranskan rajalla. Joki virtaa ensin lounaaseen kääntyen sitten luoteeseen kohti Annemassea ja Geneveä.


title: Arve (joki)

text: Arve virtaa pääosan matkastaan Ranskan alueella, Sveitsin alueella vain 8,5 kilometriä.


title: Republikaanien kansallinen puoluekokous

text: Republikaanien kansallinen puoluekokous (, RNC) on Yhdysvaltain republikaanisen puolueen kokous, jossa puolue valitsee ehdokkaansa Yhdysvaltain presidentinvaaleihin. Presidentin valitsemisen lisäksi puoluekokouksessa voidaan sopia muutoksista republikaanisen puolueen puolueohjelmaan.


title: Republikaanien kansallinen puoluekokous

text: Nykyään republikaanisen puolueen presidenttiehdokas valitaan esivaaleilla, minkä vuoksi presidenttiehdokas on usein tiedossa jo ennen puoluekokousta ja kokouksen tarkoituksena on vain yhdistää puolue yhden ehdokkaan taakse. Teoriassa puoluekokouksen valitsijamiehet voisivat kuitenkin joissakin tilanteissa valita puolueen presidenttiehdokkaaksi sellaisen henkilön, joka ei ole voittanut esivaaleja. Tämä johtuu siitä, että monimutkaisten kokoussääntöjen mukaan tiettyjen osavaltioiden ja territorioiden valitsijamiehet saavat tietyissä tilanteissa äänestää ketä tahansa ehdokasta. Ennen esivaalien yleistymistä puoluekokouksen merkitys oli paljon nykyistä suurempi, sillä puolueen sisäpiiriin kuuluneiden henkilöiden valitessa presidenttiehdokkaan vaalikamppailua käytiin vielä puoluekokouksessakin. Esimerkiksi vuoden 1880 puoluekokouksessa James Garfield valittiin 36. äänestyskierroksella puolueen presidenttiehdokkaaksi, vaikka hän ei puoluekokouksen alkaessa kuulunut edes kolmen suosituimman ehdokkaan joukkoon.


title: Henrik Johan Carlborg

text: Henrik Johan Carlborg, aik. "Röring" (15. tammikuuta 1694 Kokkola – 16. elokuuta 1766 Närpiö) oli suomalainen kirkkoherra ja valtiopäivämies.


title: Henrik Johan Carlborg

text: Carlborgin vanhemmat olivat kokkolalainen kauppias Johan Håkansson Röring ja Anna Johansdotter Borg. Hän kävi Kokkolan pedagogiota ja Vaasan triviaalikoulua ja pääsi ylioppilaaksi Uppsalassa 1713. Uppsalan yliopistossa opiskellut Carlborg valmistui filosofian maisteriksi 1719 ja hänet vihittiin papiksi Turun hiippakunnassa 1730.


title: Henrik Johan Carlborg

text: Carlborg oli Vaasan triviaalikoulun konrehtorina vuodesta 1721 ja Närpiön kirkkoherrana vuodesta 1730. Hän sai rovastin arvon 1743. Carlborg osallistui vuonna 1742 Vaasan maakuntakokoukseen ja hän oli edustajana vuosien 1746–1747 valtiopäivillä. Carlborg edusti myssypuoluetta ja hän kannatti rauhanomaisia suhteita Venäjän suuntaan ettei Suomi enää joutuisi sodan jalkoihin kuten isovihan ja Hattujen sodan aikana tapahtui.


title: Henrik Johan Carlborg

text: Carlborg mainitaan vuonna 1764 Närpiöön valmistuneen Ivarsin kaksikerroksisen pohjalaistalon rakennuttajana. Talo toimi 1800-luvulla majatalona ja vuonna 1819 Venäjän keisari Aleksanteri I levähti talossa Suomen-vierailunsa aikana. Ivarsin talo on nykyisin Seurasaaren ulkomuseossa.


title: Henrik Johan Carlborg

text: Carlborg oli naimisissa 1720–1765 Elisabet Häggmanin (k. 1765) kanssa. Hänen poikiaan olivat sihteeri Johan Henrik Carlborg (1724–1762) ja Pohjan kirkkoherra Jakob Carlborg (1733–1773). Carlborgin tyttären Kristina Beata Carlborgin poika oli säveltäjä Erik Tulindberg ja toisen tyttären Margareta Carlborgin poika oli tutkimusmatkailija Henrik Jakob Wikar.


title: Osola

text: Osola on vuonna 2013 perustettu kotkalainen yhtye, joka soittaa rockia, poppia ja iskelmää. Tähän mennessä yhtye on julkaissut kaksi EP-levyä ja yhden albumin. Esikoisalbumi Kulkurien kaupunki ilmestyi lokakuussa 2015. Yhtyeen kappaleet on sanoittanut ja säveltänyt laulaja-kitaristi ja yhtyeen keulahahmo Petri Osola.Albumit


title: Osola

text: EP-levyt


title: Vallan väärinkäyttö

text: Vallan väärinkäyttö on käsite, jolla tarkoitetaan erilaisia valta-aseman väärinkäytöksiä joihin henkilöt saattavat sortua saadessaan valtaa. Alkujaan oikeusvaltion idea kehittyi vastaamaan mielivaltaiseen ja ennalta ennustamattomaan hallintoon ja lainkäyttöön. Vallan jakamisella eri instituutioihin pyritään estämään vallan väärinkäyttöä hallinnon sisällä.


title: Vallan väärinkäyttö

text: Diktatuuri on vallan väärinkäytölle erityisen altis hallitusmuoto, joka on tavallisesti myös autoritäärinen hallinto. Hallintoa vastustava oppositio ja vallan vahtikoirana toimiva kriittinen vallankäyttäjistä riippumaton media vähentävät vallan väärinkäyttöä. Vallan väärinkäyttöä mahdollistavat opposition kukistaminen ja lehdistön kontrolli sekä lehdistön sensuuri. Diktatuurit yleensä pyrkivätkin kukistamaan opposition ja kontrolloimaan lehdistöä.


title: Vallan väärinkäyttö

text: Oikeusvaltio on valtiosääntöoikeuden keskeisimpiä lähtökohtia ja sen mukaan oikeudenkäytön on perustuttava lakiin. Oikeusvaltioperiaatetta noudattavassa maassa ei voida tuomita sellaisesta rikoksesta jota ei ole ollut kirjattuna maan lakiin tekohetkellä.


title: Vallan väärinkäyttö

text: Valtiosääntö ja perustuslaki ovat systemaattiselta kannalta oikeusvaltioperiaatteen johdannaisia. Alkujaan oikeusvaltion idea kehittyi vastaamaan mielivaltaiseen ja ennalta ennustamattomaan hallintoon ja lainkäyttöön. Perustuslaki muodostaa oikeusjärjestyksen perustan ja siihen on vaikea tehdä muutoksia.


title: Vallan väärinkäyttö

text: Oikeusvaltioperiaatetta noudattamaton hallinto kykenee pitämään hallintoalamaiset varovaisina ja nöyrinä, sillä sellainen hallinto voi tuomita kenet tahansa rangaistukseen esimerkiksi hallinnon vastustamisesta. Oikeusvaltiossa myös maksimirangaistukset teoista on kirjattu lakiin, mutta oikeusvaltioperiaatetta noudattamaton hallinto voi tuomita minkälaisen tahansa rangaistuksen.


title: Vallan väärinkäyttö

text: Vallan kolmijako-opin mukaan lainsäädäntövalta, tuomiovalta ja toimeenpanovalta on erotettava toisistaan. Valtio vastaa joka tapauksessa jokaisesta kolmesta funktiosta. Vallankolmijako-opin avulla kyetään vähentämään yksittäisten henkilöiden väärinkäytöksiä, mutta mädäntyneessä hallinnossa funktioiden rajat ylittävien henkilöiden yhteenliittymien väärinkäytöksiä on vaikeampi vähentää.


title: Vallan väärinkäyttö

text: Nyky-yhteiskunnassa virkamiehet valmistelevat lait ja toisaalta valvovat niiden noudattamista. Virkamiesten virkaurat ovat tyypillisesti paljon pidempiä kuin poliitikoiden kaudet. Virkamiehet voivat myös pyrkiä ajamaan omia agendojaan käyttämällä asiantuntijavaltaa. Oikeuslaitos on valtion rahoittama ja korkeimman oikeuden tuomarit nimittää presidentti eikä heitä voi erottaa. Korkeimman oikeuden tuomareiden ratkaisut ohjaavat lainkäyttöä alemmissa oikeusasteissa.


title: Hattuvaaran tsasouna

text: Hattuvaaran pyhien apostolien Pietarin ja Paavalin tsasouna on Ilomantsin ortodoksisen seurakunnan kyläkappeli Ilomantsin Hattuvaarassa. Tsasounan on valmistunut vuosien 1796–1844 välisenä aikana ja se on Suomen vanhin rukoushuone.


title: Hattuvaaran tsasouna

text: Hattuvaaran tsasouna sijaitsee Museoviraston inventoimiin valtakunnallisesti merkittäviin rakennettuihin kulttuuriympäristöihin lukeutuvassa Hattuvaaran vaarakylässä.


title: Thomas Thomae Florinus

text: Thomas Thomae Florinus (noin 1590 Turku – 1648 Turku) oli suomalainen kirkkoherra ja lääninrovasti.


title: Thomas Thomae Florinus

text: Florinuksen isä oli Turun linnan linnankirjuri Tomas Eskilsson (Thomas Aeschilli). Hän pääsi ylioppilaaksi Wittenbergissä 1619 ja valmistui Wittenbergin yliopistosta filosofian maisteriksi 1621.


title: Thomas Thomae Florinus

text: Florinus oli Turun katedraalikoulun teologian lehtorina 1623–1628 ja lukioksi muutetun entisen katedraalikoulun toisena teologian lehtorina (theologus inferior) 1630–1634 sekä katedraalikoulun lehtoraatin prebendaseurakuntana olleen Liedon kirkkoherrana vuodesta 1623. Hän oli Turun tuomiokapitulin jäsen 1623–1634. Florinus valittiin Vaasan ja Mustasaaren kirkkoherraksi 1633 ja hän oli myös Etelä-Pohjanmaan (Vaasan) rovastikunnan lääninrovastina, Florinus oli pappissäädyn valtiopäivämiehenä 1624 ja hän toimi synodaaliväitöksen preeseksenä Turussa 1629. Florinus aloitti Turun hiippakunnan painettujen synodaaliväitöskirjojen julkaisusarjan vuonna 1629 painetuilla teeseillään Augsburgin tunnustuksen maallista esivaltaa käsittelevästä 16. artiklasta.


title: Thomas Thomae Florinus

text: Florinus kirjoitti latinankielisiä onnittelu- ja hautajaisrunoja. Hän julkaisi vuonna 1634 Lutherin Vähän Katekismuksen latinankielisen selitysteoksen. Florinus kuoli alkuvuodesta 1648 Turussa matkalla ollessaan ja hänet haudattiin Turun tuomiokirkkoon.


title: Victon

text: Victon on eteläkorealainen poikabändi, joka debytoi vuonna 2016 kappaleella nimeltä "I'm Fine". Ryhmässä on seitsemän jäsentä, ja he ovat Plan A Entertainmentin ensimmäinen poikabändi.


title: Victon

text: Jäsenet:


title: Victon

text: Ennen varsinaista debyyttiään Victon tunnettiin vielä nimellä Plan A Boys. 17. elokuuta 2016 Plan A Entertainmentin some julkaisi tiedotteen tulevasta tv-ohjelmasta, jota yhtyeen jäsenet tähdittävät. Kyseinen tosi-tv-ohjelma eli "Me & 7 Men" lähetettiin ensi kerran musiikkikanava Mnet:illä 30. elokuuta 2016. Ohjelman idea oli näyttää Plan A Boysien kulku kohti ensiesiintymistä.


title: Victon

text: 31. elokuuta 2016, Plan A Boys teki yhteistyössä Huh Gakin kanssa kappaleen "Begin Again". Varsinainen debyyttisingle "I'm Fine" julkaistiin 9. marraskuuta 2016.


title: Kåtabackenin jätinkirkko

text: Kåtabackenin jätinkirkko on Pohjanmaalla Kruunupyyn Alavetelissä sijaitseva todennäköinen jätinkirkko.


title: Kåtabackenin jätinkirkko

text: Jätinkirkko sijaitsee Kåtabackenilla 5,0 kilometriä Alavetelin kirkolta kaakkoon. Kåtabacken on moreenipohjainen mäki, jonka 50 metrin korkeuskäyrän rajaaman alueen eteläosassa jätinkirkko sijaitsee. Perhonjoki virtaa ohitse 700 metrin päässä koillisessa.


title: Kåtabackenin jätinkirkko

text: Jätinkirkon 70 metriä pitkä ja selvästi erottuva kivivalli on luode-kaakko-suuntainen (Marianne Ridderstadin mukaan 75 metriä pitkä ). Valli on Pentti Rislan mukaan avokivikkoa, mutta se erottuu maastossa selvästi. Vallin itäreuna muodostuu pienikokoisista kivistä ja sen kaakkoispäässä erottuu kivröykkiöiden tapaisia muodostelmia. Kivivalli kaartuu länteen kummassakin päässä ja muuttuu siellä lohkaiseisemmaksi. Jätinkirkon länsireuna on vaikeasti havaittavissa, koska kiviä peittää paikoin turvekerros. Jätinkirkon leveydeksi on mitattu 30 metriä (tai 32 metriä ). Tulkinnan mukaan kivallit ovat syntyneet aluksi pienen saaren rantakivikoksi, jota ihminen olisi jälkeenpäin muokannut jätinkirkoksi.


title: Kåtabackenin jätinkirkko

text: Jätinkirkon pohjoispäässä on havaittu U-kirjaimen muotoinen sisempi kivivalli. Marianna Ridderstadin paleoastronomisissa tutkimuksissa mainitaan jätinkirkolla olevan kolme sisäkkäistä vallikehää. Vallien sisäpuolella on kiviä vähemmän kuin niiden ulkopuolella. Niitä on ilmeisesti raivattu sieltä pois. Muitakin rakenteellisia havaintoja on tehty. Esimerkiksi itäisen vallin ulkopuolella löytyi eri kokoisia kuoppia, joista osa vaikuttavat uudehkoilta. Vallissa vain yksi katkos, joita tavallisesti nimitetään porteiksi. Ridderstad mittasi portin suunnan jätinkirkon keskipisteestä katsottuna olevan 298° pohjoisesta myötäpäivään.


title: Kåtabackenin jätinkirkko

text: Rannansiirtymäkronologian mukaan meri olisi huuhtonut rantaa 45–50 metrin korkeuskäyrillä kivikauden lopussa ja pronssikauden alussa. Kåtabacken on silloin ollut kivinen saari, jonka kapea salmi olisi erottanut mantereesta. Jääkauden jälkeinen maankohoaminen siirsi rannan kauemmaksi ja saari maatui mantereeseen kiinni pronssikaudella ja muodosti merelle työntyvän niemen.


title: Kåtabackenin jätinkirkko

text: Jacob Tegengren tutki kohdetta vuonna 1928 osittain tuhoutuneen kiviröykkiön. Se oli muodoltaan lähes nelikulmainen ja mitoiltaan 5x5 metriä. Kiveyksen alta löytyi runsaasti hiiltä, mutta mitään hautaamiseen viittaava hän ei löytänyt. Pentti Risla suorittu kohteessa tarkastuskäynnin vuonna 2005. Hän kulki jätinkirkon kivivallit läpi GPS-paikantinen kanssa ja hahmotti sillä jätinkirkon karkeat muodot.


title: Tampereen hallinto

text: Tampereen hallinnolla tarkoitetaan Tampereen kaupunkia johtavia toimielimiä, joihin kuuluu mm. Tampereen kaupunginvaltuusto.


title: Tampereen hallinto

text: Tampereen kaupunginvaltuustossa on nykyisin 67 jäsentä ja kahdeksan valtuustoryhmää.*) Aila Dündar-Järvinen siirtyi vaalien jälkeen Kokoomuksesta SDP:hen.


title: Tampereen hallinto

text: Tampereen kaupunginjohtajan virka perustettiin vuonna 1929. Pormestarijärjestelmä tuli käyttöön vuodesta 2007 alkaen.


title: Don’t Breathe

text: Don’t Breathe on Fede Alvarezin ohjaama kauhu-jännityselokuva vuodelta 2016. Don't Breathe on Fede Alvarezin toinen studioelokuva, ensimmäinen ollen hänen uusintaversio alkuperäisestä Evil Dead-elokuvasta. Elokuva on saanut hyviä arvosanoja ja sitä on jopa kehuttu "parhaimmaksi kauhuelokuvaksi vuosiin". Don't Breathe kertoo kolmesta nuoresta, jotka yrittävät ryövätä sokean miehen, myöhemmin ymmärtäen, ettei tämä ole sitä miltä näyttää.


title: Don’t Breathe

text: Kolme nuorukaista, Alex, Rocky ja Money tienaavat elantonsa rikoksilla. Heistä Rocky haluaa aloittaa uuden elämän pikkusiskonsa Diddyn kanssa San Franciscossa, jättäen taakseen alkoholisoituneet vanhempansa. Eräänä päivänä kolmikko kuulee Norman Nordstromista, sodassa sokeutuneesta veteraanista, joka on tienannut miljoonaomaisuuden korvaukseksi tyttärensä Emman kuolemasta. Lopulta he lähtevät ryöstöretkelle Normanin asuntoon.


title: Don’t Breathe

text: Rockyn sammutettua turvajärjestelmät, ja Moneyn nukutettua Normanin Money alkaa tuhoamaan lukittua kellarin ovea, jonka takana mahdollisesti rahat ovat. Alex perääntyy suunnitelmasta Moneyn vetäessä käsiaseensa esiin, jonka jälkeen sodassa ilmeisesti kaasuun tottunut Norman saapuu ovelle. Money uhkaa tappaa tämän, mutta viivyteltyään liian pitkään Norman ampuu Moneyn tämän omalla aseellaan. Tietämättä että talossa on kaksi muuta henkilöä, Norman muun muassa paljastaa Rockylle turvakaappinsa koodin ja laudoittaa ikkunoita, teljeten loput varkaat asunnon sisään. Alex ja Rocky alkavat etsiä pakoreittiä talosta murretun oven takaa, rahat mukanaan.


title: Don’t Breathe

text: Kellarissa Alex ja Rocky löytävät kasvihuoneen perukoilta vangitun naisen, joka paljastuu Cindy Robertsiksi, naiseksi joka vahingossa tappoi Emman. Piilottaesaan Moneyn ruumista Norman huomaa ylimääräiset kengät ovella sekä ryöstetyn kassakaappinsa. Hän myös kuulee hälytyskellon soivan, joka on kiinnitetty Cindyyn. Kolmikko yrittää paeta kellarista, mutta Norman on ovella vastassa ampuen useita laukauksia joukkoa kohti. Norman vahingossa ampuu Cindyn, ja tämä saa miehen raivostumaan entisestään. Alex ja Rocky yrittävät paeta takaisin yläkertaan, mutta Norman katkaisee sähköt. Alex saa kuitenkin kolkattua miehen ja kaksikko pääsee yläkertaan.


title: Don’t Breathe

text: Yläkerrassa kaksikkoa on vastassa Normanin koira, jota Alex jää vahtimaan sillä aikaa, kun Rocky yrittää avata etuovea. Koira lähtee kaksikon perään, ja pakottaa heidät pakenemaan Normanin tyttären huoneeseen. Revolverilla varustautunut Norman ja koira molemmat yrittävät päästä sisään, ja Alex jää pidättelemään heitä kun Rocky syöksyy ilmastointikanavaan. Oven avautumisen voimasta Alex lentää ikkunasta ulos suoraan kattoikkunan päälle, menettäen tajuntansa. Rocky pakenee ilmastointikanavaan tullutta koiraa, myös pudoten alemmas ja menettäen tajuntansa. Norman tajuaa, missä Alex on ja ampuu kattoikkunan lasin rikki tämän alta. Alex vetäytyy verstaaseen, jossa Norman pahoinpitelee pojan henkihieveriin, lopuksi viimeistellen työn puutarhasaksilla. Norman vetää Rockyn pois ilmastointikanavasta ja vie tämän kellariin, tarkoituksenaan siittää tämä, jotta Norman saisi uuden lapsen.


title: Don’t Breathe

text: Alex herää verstaasta Normanin iskettyä sakset Moneyn ruumiiseen. Alex menee kellariin, kolkkaa Normanin ja laittaa tälle käsiraudat. Kaksikko pakenee etuovelle, ja aukaistessaan ovea Alex saa luodista rintaansa, kun Norman pääsee irti kahleista. Rocky pakenee ulos ja saa peräänsä koiran, joka pakottaa tämän lukitsemaan itsensä autoon. Rocky tajuaa että hänellä ei ole auton avaimia, ja saa lukittua koiran autoon itse poistuen sieltä. Norman saavuttaa Rockyn ja jälleen tainnuttaa tämän. Sisällä Normanin talossa Rocky laittaa hälytysjärjestelmät päälle, harhauttaen Normania. Juuri hälytyksen loppuessa Rocky saa tilaisuuden tainnuttaa Normanin, joka tippuu alas kellariinsa vahingossa ampuen itseään. Rocky pakenee paikalta juuri ennen poliisien tuloa.


title: Don’t Breathe

text: Vuorokautta myöhemmin Rocky ja Diddy ovat matkalla San Franciscoon, ja Rocky näkee uutiset. Norman jää henkiin onnettomuudesta, ja tämän murhat katsottiin itsepuolustukseksi. Mies piti myös salassa nuorukaisten varkaudet ettei itse tulisi vangituksi muista teoistaan. Rocky ja Diddy jatkavat matkaansa junaan.


title: Kokemäen keskustaajama

text: Kokemäen keskustaajama on Kokemäenjoen varrella sijaitseva Kokemäen kaupungin keskustaajama. Vuonna 2016 oli taajaman väkiluku 4 402 asukasta.


title: Kokemäen keskustaajama

text: Nykyiseen keskustaajamaan (2016) kuuluvia asuinalueita tai osa-alueita ovat Tulkkilan ympärillä Erkkilä, Krootila, Peuranpää, Penttilänniemi, Pappila, Kuoppala, Vuoltee ja Pyhänkorva. Peipohjassa siihen kuuluu Suokas, Haanmäki, Haanoja, Ratala, Peipohja ja Krannila. Itäisessä suunnassa sijaitsevat vielä Matomäki ja Riste.


title: Kokemäen keskustaajama

text: Tulkkilan asema kirkonkylänä ja kaupallisena keskuksena on kiistämätön selitys sen muodostumiselle taajamaksi jo 1800-luvulla. Taajaväkiseksi yhdyskunnaksi Tulkkila muodostettiin vuonna 1923. Peipohjan erityisasema sai alkuuna, kun Tampereelta rakennettiin Poriin rautatie. Radan pysäkkejä oli Peipohjassa, Tulkkilan lounaissivulla ja Ristellä. Risten muodostumisen syyksi mainitaan myös rautatiepysäkkiä. Kaksi vuotta Porinradan valmistumisen jälkeen siihen yhtyi Rauman rata Peipohjasta pari kilometriä luoteeseen.


title: Kokemäen keskustaajama

text: Vuonna 1928 julkaistussa taloudellisessa kartatssa Kokemäen ainoa selvästi merkitty taajama oli Tulkkila ja vuoden 1953 taloudellisen kartan mukaan suurimmat taajamat olivat Tulkkila, Peipohja ja Riste . Tämän jälkeen Tulkkilan ja Peipohjan taajamat ovat kasvaneet yhteen.


title: Kokemäen keskustaajama

text: Vuoden 1962 peruskartassa Tulkkila ja Erkkilä muodostivat yhtenäisen ja vanhemman kokonaisuuden. Se täydentyi Kokemäenjoen rantaa seuraten sekä itään Sonnilanjoelle että länteen Haanojan suuntaan. Pyhänkorvan maille rakennettiin Satakunnantien eteläpuolelle kerrostaloja ja uuden liikekeskuksen ensimmäiset huoneistot. Kun saavuttiin 1980-luvulle, olivat Tulkkila ja Erkkilä sekä Krootila kasvamassa yhteen, vaikka samalla asuinrakentaminen siirtyi myös muihin kohteisiin.


title: Kokemäen keskustaajama

text: Joen pohjoispuolella oli kaavoitettu asuinalueet Pappilaan, Penttilänniemeen ja Kuoppalaan, joita rakennettiin 1960-luvulla. Nämä alueet rakennettiin lähes täyteen 2010-luvulla. Silloin saatiin asuinalueiksi Kullaantien länsipuolen Vuolteen ranta-aluetta, jonka rakentaminen on käynnissä. Myös Orjapaadella Porolaan johtavan tien varressa sijaitsi vanha asuinrakennuskanta.


title: Kokemäen keskustaajama

text: Riste oli syntynyt rautatien ympärille ja Ronkantien varteen. Rakentaminen seurasi Satakunnantietä kohti keskustaa, mutta siellä paineet purkautuivat Matomäen perustamiseen 1980-luvun alussa. Matomäki laajentui sen jälkeen Ristelle päin.


title: Kokemäen keskustaajama

text: Peipohjan taajama syntyi Peipohjan rautatieaseman ympärille. Peipohjan läpi kulki Köyliön maantie, jonka varrelle syntyi asutusta ja johon kertyi pieniä liikkeitä. Kun valtatie 2 linjattiin Peipohjan läpi ja Köyliöntie ohitti Peipohjan, sai kylä lyhyeksi aikaa piristysruiskeen. Tien lounaispuolen asuinalue laajeni, joka kasvoi vielä 1970-luvulla. Sekä rautatien ja valtatien välissä että uuden Köyliöntien varteen rakennettiin asuntoja. Peipohjan ammattikoulun länsipuolelle alkoi 1960-luvulla Ratalan asuinalueen rakentaminen, joka 1970-luvulla kilpaili samaan aikaan Haanojan rakentamisen kanssa. Rakentamisen vauhti hiljeni, mutta Peipohjan ja Tulkkilan välinen peltoalue on Satakunnantien ja joen varren välissä kasvamassa umpeen.


title: Katkeran laulu

text: Katkeran laulu on suomalaisen laulaja-lauluntekijä Mikko Pohjolan toinen studioalbumi, joka julkaistiin 11. marraskuuta 2016. Albumin tuottajina ovat toimineet muun muassa Pohjola itse sekä Jukka Immonen, Jurek ja Eppu Kosonen. Albumi julkaistiin Universal Music Finlandin alaisella EMI Finland -levymerkillä. "Katkeran laulu" julkaistiin yli viisi ja puoli vuotta Pohjolan esikoisalbumin jälkeen.


title: Katkeran laulu

text: Ensimmäinen single oli 7. tammikuuta 2014 julkaistu ”Sängyn reunalla”, jolla Pohjola osallistui Uuden Musiikin Kilpailuun 2014 sijoittuen toiseksi. Toinen single ”James Dean” julkaistiin yli kaksi vuotta myöhemmin 25. maaliskuuta 2016. Kolmantena singlenä julkaistiin 30. syyskuuta 2016 ”On niin paljon mitä menettää”.


title: Lev Sedov

text: Lev Lvovitš Sedov (myös "Ljova" tai "Leon"; helmikuu 1906 Pietari – 16. helmikuuta 1938 Pariisi, Ranska) oli venäläisen kommunistijohtaja Lev Trotskin ja tämän toisen vaimon Natalia Sedovan vanhempi poika. Hän toimi isänsä avustajana tämän maanpakolaisvuosina. Sedovin varhaista kuolemaa on pidetty epäilyttävänä, varsinkin kun myös hänen isänsä Trotski murhattiin kaksi vuotta myöhemmin.


title: Lev Sedov

text: Sedov syntyi Pietarissa, mutta vietti lapsuutensa pääosin ulkomailla, sillä hänen vanhempansa elivät ennen vuoden 1917 helmikuun vallankumousta enimmäkseen maanpaossa. Nuoruutensa hän eli Neuvostoliitossa. Hän opiskeli Moskovan teknillisessä valtionyliopistossa, mutta keskittyi 1920-luvun puolivälistä alkaen yksinomaan poliittiseen toimintaan. Hän meni ensimmäisen kerran naimisiin 1925 ja hänellä oli ensimmäisen vaimonsa Anjan kanssa yksi poika. Sedov seurasi vapaaehtoisesti isäänsä ensin sisäiseen karkotukseen Kazakstanin Alma-Ataan tammikuussa 1928 ja sitten maastakarkotukseen Turkkiin helmikuussa 1929. Hän hoiti isänsä salaisia viestiyhteyksiä tämän oppositiotovereihin. Ensimmäisen vaimonsa ja poikansa Sedov jätti Neuvostoliittoon.


title: Lev Sedov

text: Trotskin asuessa maanpaossa Lev Sedovista tuli hänen sihteerinsä ja avustajansa. Hän toimi Trotskin heinäkuussa 1929 perustaman lehden "Bjulleten oppozitsiin" toimittajana ja kirjoitti useita isänsä näkemyksiä puolustaneita kirjoja. Sedov oli aktiivisesti mukana myös kansainvälisen trotskilaisten liikkeen kokoamiseksi luodun neljännen internationaalin perustamisessa. Hän meni naimisiin ranskalaisen trotskilaisen kommunistin Raymond Molinierin vaimon Jeannen kanssa, ja molemmat hylkäsivät samalla aiemmat puolisonsa. Sedov asui 1931–1933 Berliinissä ja vuodesta 1933 Pariisissa. Vuosien 1936–1938 Moskovan näytösoikeudenkäynneissä Sedovin väitettiin yhdessä isänsä kanssa johtaneen Neuvostoliittoon kohdistettua sabotaasi- ja terrorikampanjaa. Yhdysvalloissa kokoontunut epävirallinen vastatuomioistuin Deweyn komissio totesi heidät syyttömiksi. Lev Sedovin nuorempi veli Sergei Sedov oli jäänyt asumaan Neuvostoliittoon, jossa hänet vangittiin Stalinin puhdistuksissa 1935 ja teloitettiin lokakuussa 1937.


title: Lev Sedov

text: Sedov kuoli helmikuussa 1938 pariisilaisessa kunnallisessa sairaalassa umpisuolileikkausta seuranneisiin komplikaatioihin. Leikkaus oli suoritettu aiemmin venäläisten valkoisten emigranttien ylläpitämässä yksityissairaalassa, johon hän oli mennyt hoidattamaan umpisuolentulehdustaan. Kyseistä sairaalaa oli suositellut Sedovin ystävä Mark Zborowski, joka myöhemmin paljastui Neuvostoliiton turvallisuuspalvelu NKVD:n agentiksi. Tämän vuoksi Sedovin kuolemaa on epäilty NKVD:n järjestämäksi murhaksi ja myös Trotski itse uskoi tähän. Zborowskin tiedetään tiedottaneen NKVD:lle Sedovin kirjautumisesta sairaalaan. NKVD:n apulaisjohtaja Pavel Sudoplatov myönsi myöhemmin muistelmissaan avoimesti olleensa vastuussa Trotskin salamurhan järjestämisestä vuonna 1940, mutta kiisti NKVD:n olleen osallisena Sedovin kuolemaan.


title: Mikael Forslin

text: Mikael Forslin (22. kesäkuuta 1745 Vähäkyrö – 24. elokuuta 1783 Evijärvi) oli suomalainen kappalainen joka harjotti myös lääkärin ammattia.


title: Mikael Forslin

text: Forslinin vanhemmat olivat Vähänkyrön Hiiripellon kylän Tapion talollinen Tomas Tomasson (k. 1766) ja Maria Johansdotter. Hän kävi Vaasan triviaalikoulua ja pääsi ylioppilaaksi Turussa 1764. Forslin valmistui Turun akatemiasta filosofian maisteriksi 1772 ja hänet vihittiin papiksi Turun hiippakunnassa 1773. Hänen Pehr Kalmin johdolla tekemänsä väitöskirja käsitteli katajan ominaisuuksia ja hyötyä.


title: Mikael Forslin

text: Forslin oli Lohtajan kappalaisen apulaisena vuodesta 1773 ja Evijärven kappalaisena vuodesta 1783. Hän oli opiskellut kolmen vuoden ajan teologian ohella myös lääketiedettä Turun akatemiassa ja alkoi harjoittaa parantajantointa vuodesta 1773 alkaen. Forslin sai vuonna 1781 luvan harjoittaa lääkärintehtäviä ja lisäksi hänelle korvattiin lääkerahastosta köyhien sairaiden hoidossa käytetyt lääkkeet. Vuonna 1780 julkaistun selostuksen mukaan Forslin oli hoitanut ja parantanut Lohtajalla satoja potilaita joita oli tullut Lohtajan lisäksi eri puolilta Pohjanmaata ja Keski-Suomesta. Forslinin kotiapteekin lääkekaapeissa oli selonteon mukaan noin 300 erilaista lääkettä jotka hän oli hankkinut omilla varoilaan. Forslin jatkoi lääkärintoimen harjoittamista myös siirryttyään Evijärvelle. Hän teki isorokkorokotuksia ja suoritti myös trakooma-, syöpä- ja huulihalkioleikkauksia yksinkertaisilla välineillään.


title: Mikael Forslin

text: Forslin oli naimisissa vuodesta 1777 Lohtajan kappalaisen Henrik Portinuksen, myöh. Argillander (1712–1782) tyttären Anna Brita Argillanderin (k. 1811) kanssa.


title: Juha Engström

text: Juha Heikki Erhard Engström (s. 7. elokuuta 1942 Helsinki) on suomalainen prikaatikenraali evp, joka toimi presidentti Urho Kekkosen adjutanttina 1976–1985.


title: Juha Engström

text: Engström syntyi merikapteeni Elimer Erhard Engströmin ja Liisi Kyllikki Kaijan perheeseen. Hänen puolisonsa vuodesta 1965 on Tuula Marjatta Niinivirta.


title: Juha Engström

text: Engström tuli ylioppilaaksi 1961 ja suoritti Kadettikoulun 1965 ja Sotakorkeakoulun 1975. Hän toimi opetusupseerina Hämeen ratsujääkäripataljoonassa 1965–1966, Reserviupseerikoulun opetusupseerina ja toimistopäällikkönä 1966-1971, Pääesikunnan toimistoupseerina 1971–1972 ja toimistoesiupseerina 1975–1976, YK:n Suomalaisen pataljoonan toimistopäällikkönä Kyproksella 1983–1984, tasavallan presidentti Urho Kekkosen 3. adjutanttina 1976–1977 ja 2. adjutanttina 1978–1985, Rannikkojääkäripataljoonan komentajana 1985–1988, sotilasasiamiehenä Oslossa ja Kööpenhaminassa 1988–1991 ja erityistehtävissä ETYK-asioiden parissa puolustusministeriössä 1991–1992. Viimeksi mainittuna vuonna hän siirtyi Suomen edustajaksi ETYK-toimistoon Wieniin.


title: Juha Engström

text: Engström ylennettiin luutnantiksi 1965, yliluutnantiksi 1968, kapteeniksi 1971, majuriksi 1976, everstiluutnantiksi 1980 ja everstiksi 1989.


title: Suomen Medisiinariliitto

text: Suomen Medisiinariliitto ry (lyh. SML) on suomalaisten lääketieteen opiskelijayhdistysten koulutus- ja edunvalvontaliitto. SML edustaa lähes kaikkia Suomessa opiskelevia lääketieteen opiskelijoita sekä ulkomailla lääketiedettä opiskelevia suomalaisia.


title: Mikko Pohjolan diskografia

text: Tämä artikkeli on suomalaisen laulaja-lauluntekijä Mikko Pohjolan diskografiasta. Hän on julkaissut uransa aikana kaksi studioalbumia vuosina 2011 ja 2016.


title: Stardew Valley

text: Stardew Valley on indie-viljelysimulaatiovideopeli, jonka on kehittänyt ConcernedApe ja julkaissut Chucklefish. Peli julkaistiin Microsoft Windowsille helmikuussa 2016, ja OS X, Linux, PlayStation 4, Wii U ja Xbox One -versiot oli tarkoitus julkaista myöhemmin samana vuonna.


title: Stardew Valley

text: "Stardew Valleyssa" pelaaja pelaa hahmolla, joka muuttaa isoisältään perimälle maatilalle paetakseen masentavaa toimistotyötä. Pelissä raivataan viljelymaata, istutetaan kasveja, kasvatetaan kotieläimiä, valmistetaan tuotteita, kaivetaan malmeja ja harjoitetaan sosiaalista toimintaa, kuten parisuhteita, eri "Pelican-town-"kylän asukkaiden kanssa, ja samalla pelaaja tienaa rahaa laajentaakseen maatilaansa. Peli on avoin, joten pelaaja voi tehdä mitä haluaa.


title: Stardew Valley

text: "Stardew Valley" sai myönteisen vastaanoton kriitikoilta julkaisun jälkeen ja oli Steam-pelipalvelun myydyin peli muutaman ensimmäisen kuukauden aikana julkaisun jälkeen.


title: Kiellettyjä asioita

text: Kiellettyjä asioita on Emma Salokosken sooloalbumi, joka julkaistiin 14. elokuuta 2015. Suurin osa albumin kappaleista on Emma Salokosken omia sävellyksiä ja sanoituksia. Albumilta julkaistiin singleinä kappaleet ”Valoa yllä” ja ”Kiellettyjä asioita”. Levynjulkaisukeikka oli Flow Festivalilla 16. elokuuta 2015.


title: Auli Viikari

text: Auli Irmeli Viikari (o.s. Kostioja, vuosina 1958–1970 Tarkka; s. 22. heinäkuuta 1937 Kurikka) on suomalainen kirjallisuustieteilijä ja Helsingin yliopiston professori. Hän väitteli tohtoriksi Helsingin yliopistossa vuonna 1987 tutkielmalla "Ääneen kirjoitettu: Vapautuvien mittojen varhaisvaiheet suomenkielisessä lyriikassa" ja hoiti yliopiston kotimaisen kirjallisuuden professuuria vuodesta 1989 alkaen, aluksi apulaisprofessorina. Hän jäi eläkkeelle vuonna 2001. Hän toimi Kirjallisuuden tutkijain seuran puheenjohtajana ja toimitti seuran vuosikirjoja.


title: Auli Viikari

text: Auli Viikari oli naimisissa kriitikko Pekka Tarkan kanssa vuosina 1958–1970 ja myöhemmin professori Matti Viikarin kanssa. Professorit Minna Tarkka ja Lotte Tarkka ovat Auli Viikarin ja Pekka Tarkan tyttäriä.


title: Ulcerative Dermal Necrosis

text: Ulcerative Dermal Necrosis (UDN), epävirallisesti suomeksi suunnilleen "haavainen ihokuolio", on lohikaloja tappava epideeminen sairaus. Sen syntymekanismia ei tunneta, mutta se ilmeisesti heikentää kalojen vastustuskykyä. Tämän jälkeen kalapopulaatioihin ilmestyy iholle hometta ja sairaus muuttuu vesihometaudiksi. Samanlaisen taudinkuvan voi kala kyllä saada muullakin tavoin, esimerkiksi mekaanisen vahingoittumisen yhteydessä. Sairaus esiintyy epidemioittain, esimerkiksi Skotlannissa tautia on ollut 1960-luvulta lähtien. Tautia on epäilty oirekuvan perusteella myös Tornionjoella kutevissa Itämeren lohissa vuosina 2014–2015. Tutkija Henrik Kettusen mukaan sairaus ei kuitenkaan uhkaa makean veden tai laimean murtoveden lohia. Mahdollisena syynä sairaudelle on tarjottu muutoksia meren ravintoketjuissa.


title: Kurt Starke

text: Kurt Starke (1911 – 19. tammikuuta 2000) oli saksalainen radiokemisti, joka tunnetaan työstään alkuaine neptuniumin valmistamisesta. Hän oli myös varhainen uraanin ydinreaktioiden tutkija.


title: Kurt Starke

text: Toisen maailmansodan aikana, Starke työskenteli Natsi-Saksan ydinenergiaohjelmassa. Vuosina 1947 - 1959, hän opetti ja harjoitti tutkimusta Kanadassa ja Yhdysvalloissa. Vuodesta 1959 aina eläkkeelle jäämiseensä asti hän toimi Marburgin yliopistossa.


title: Kurt Starke

text: Työskennellessään Fritz Strassmannin ja Otto Hahnin kanssa, vuodesta 1937 alkaen, hän onnistui valmistamaan transuraani neptuniumia vuonna 1940. Samana vuonna sen löysivät myös Edwin McMillan ja Philip Abelson Berkeleyssä Starken työstä riippumatta. Starke ja Hahn eivät julkaisseet tuloksiaan toisen maailmansodan takia vasta kuin vuonna 1942, joten nykyään McMillan ja Abelson tunnustetaan tämän alkuaineen ensimmäisiksi löytäjiksi.


title: Friedrich Oskar Giesel

text: Friedrich Oskar Giesel (20. toukokuuta 1852 – 13. marraskuuta 1927) oli saksalainen orgaanisen kemian tutkija ja varhainen radiokemisti, joka tunnetaan työstään alkuaine aktiniumin valmistamisesta.


title: Friedrich Oskar Giesel

text: Useimpien lähteiden mukaan aktiniumin keksijänä pidetään ranskalaista André-Louis Debierneä, mutta Giesel riippumattomasti havaitsi aktiniumin vuonna 1902, ja totesi sen olevan lantaanin kaltaista ainetta. Hän nimesi löytönsä "emaniumiksi", koska se lähettää "emanaatioita" (säteilyä). Eräiden lähteiden mukaan Debiernen aikaisemmin 1899 löytämä aine ei sisältänyt aktiniumia ollenkaan, joten Gieseliä olisi pidettävä tämän alkuaineen todellisena löytäjänä.


Digitaalisen signaalinkäsittelyn historia ulottuu aikaan ennen varsinaisia signaaliprosessoreita, mutta sovelluksia alkoi tulla 1980-luvulla, jolloin tulivat ensimmäiset digitaaliset signaaliprosessorit. Etenkin alkuvaiheessa digitaaliseen signaalinkäsittelyyn käytettiin yleiskäyttöisiä 8-bittisiä, 8/16-bittisiä ja 32-bittisiä mikroprosessoreita. Sen jälkeen signaalinkäsittelyä on tehty paljon DSP-piireillä (digitaalinen signaaliprosessori) ja myöhemmin myös FPGA-piireillä (Field-programmable gate array).


title: Digitaalisen signaalinkäsittelyn historia

text: 1970-luvulla ja vielä 1980-luvullakin käytettiin tutkimustyössä paljon reaaliaikaista 200 kanavaista SAICOR SAI-51B spektrianalysaattoria.


text: Ensimmäisiä yhden piirin digitaalisia signaaliprosessoreita olivat Bell Labsin 1979 julkaistu DSP-1 ja NEC:n µPD7720 vuonna 1980. Texas Instruments julkaisi vuonna 1982 DSP-tyypin TMS320, jossa oli 32-bittinen ALU ja 5 MIPS:n suorituskyky.


text: Digitaalisen signaalinkäsittelyn (DSP) matemaattinen abstrakti teoria tuli Suomeen, Tampereelle, Satamakadulle Kaakinmaalle, Hervantaan ja TTKK:hon syksyllä 1976 professori Yrjö Neuvon järjestämillä kaksivuotisilla jatko-opinnoilla syksystä 1976 kevääseen 1978.


text: Kurssilla koko ajan kaksi vuotta 1976–1978 mukana olivat teekkarit Tapio Saramäki, Markku Renfors, Raimo Toivonen. Digitaalisen signaalinkäsittelyn kaksi ensimmäistä väitöskirjaa Tampereella TTKK:ssa 1976–1978 jatko-opintojen jälkeen


text: Digitaalisen signaalinkäsittelyn yksi ensimmäisistä tutkimusraporteista Tampereella TTKK:ssa 1976–1978 jatko-opintojen jälkeenKaksivuotisilla jatko-opinnoilla TTKK:ssa syksystä 1976 kevääseen 1978 käytetyt jatko-opintoteokset. Nämä teokset ja opinnot olivat alku myöhemmälle TTKK:n alan tutkimukselle ja opetukselle. "TTY:n 20.3.2014 todistus 1976–1978 jatko-opintokursseilla käytetyistä jatko-opintoteoksista" löytyy Intelligent Speech Analyser™:in kotisivulta


title: Anne Treisman

text: Anne Marie Treisman (27. helmikuuta 1935 Wakefield, Yorkshire, Britannia – 10. helmikuuta 2018) oli psykologian professori Princetonin yliopiston Psykologian laitokselta. Hänen tutkimusaiheensa oli visuaalinen tarkkaavuus, kohteiden havaitseminen ja muisti.


title: Anne Treisman

text: Treisman toimi opettajana Oxfordin yliopistossa, Brittiläisen Kolumbian yliopistossa, Kalifornian yliopisto, Berkeleyssä ja Princetonissa. Hän sai Grawemeyer-psykologiapalkinnon vuonna 2009. Vuonna 2013 Treismannille myönnettiin Kansallinen tiedemitali hänen uraauurtavasta työstää tarkkaavuuden tutkimuksessa. Pitkän uransa aikana Treisman kokeellisesti ja teoreettisesti määritteli sitä, miten tieto valitaan ja integroidaan niin, että muodostuu ihmisen ajattelua ja toimintaa ohjaavia mielekkäitä kohteita.


title: Cecilia Nilsson

text: Birgitta Maria Cecilia Nilsson (s. 15. heinäkuuta 1957 Enskede-Årsta-Vantör, Tukholma, Ruotsi) on ruotsalainen näyttelijä. Hän aloitti näyttelemisen 6-vuotiaana "Vår Teaterissa". Nilsson opiskeli lapsena Adolf Fredriksin Musiikkiakateemiassa. Hän näytteli vuonna 1968 Woyzeckissa Kuninkaallisessa draamateatterissa. Nilsson juonsi vuosina 1973–1974 "Fredax"-lastenohjelmaa, ja sen jälkeen "Lördags"-lastenohjelmaa vuosina 1974–1975. Hän opiskeli vuosina 1978–1981 Tukholman teatterikoulussa.


title: Cecilia Nilsson

text: Nilsson on näytellyt muun muassa elokuvissa "Wallander - Heikkous" ja "Wallander - Valokuvaaja", sekä televisiosarjoissa "Modus" ja "Nousuvesi".


title: Cecilia Nilsson

text: Nilsson voitti vuonna 2012 parhaan pääosan esittäjän Guldbagge-palkinnon elokuvasta "Simon och ekarna" (2011).


title: Cecilia Nilsson

text: Nilsson on naimisissa näyttelijä Krister Henrikssonin kanssa.


title: Venanzio Ortis

text: Venanzio Ortis (s. 29. tammikuuta 1955 Paluzza, Udinen maakunta) on italialainen kestävyysjuoksun Euroopan-mestari. Hän edusti aktiiviurallaan padovalaista Fiamme Oro -seuraa. Hän on maastohiihtäjien Manuela ja Giorgio di Centan serkku.


title: Venanzio Ortis

text: Ortis karsiutui 1 500 metrin alkuerissä Duisburgin alle 20-vuotiaiden EM-kilpailuissa 1973. Hän saavutti seuraavana vuonna hopeaa Monzan maastojuoksun MM-kilpailujen alle 20-vuotiaiden sarjassa. Hän karsiutui 5 000 metrin alkuerissä Montrealin olympialaisissa 1976.


title: Venanzio Ortis

text: Ortis sijoittui Milanon EM-hallikilpailuissa 1978 kahdeksanneksi 3 000 metrin juoksussa. Hän saavutti saman vuoden Prahan EM-kilpailuissa kultaa 5 000 metrillä ajalla 13.28,52 ja hopeaa 10 000 metrillä ennätyksellään 27.31,48. Rooman maailmancupissa 1981 hän oli 10 000 metrillä neljäs.


title: Biebrzan kansallispuisto

text: Biebrzan kansallispuisto () on kansallispuisto Podlasian voivodikunnassa Koillis-Puolassa. Puiston pinta-ala on 592 neliökilometriä ja se perustettiin vuonna 1993. Kansallispuisto on Puolan suurin, se perustettiin suojelemaan laajaa turvesuota Biebrzajoen laaksossa. Puistossa on tavattu yli 270 lintulajia, muun muassa kaulushaikara, mustatiira, kiljukotka, pikkukiljukotka, jouhisorsa, suosirri, liro, isokuovi, pikkutiira ja sininärhi. Kansallispuisto kuuluu Ramsar-sopimuksen suojelukohteisiin.


title: Unto Hietanen

text: Unto Hietanen (1928–2009) oli kuvanveistäjä. Unto Hietasen isä oli Jussi Hietanen.


title: Unto Hietanen

text: Hietanen opiskeli Suomen Taideakatemian koulussa vuosina 1949–1952. Hän on toiminut opettajana Kankaanpään taidekoulussa 1972–1973 ja Lahden taideinstituutissa vuosina 1980–1989. Hietanen sai Tampereen kaupungin tunnustuspalkinnon 1975.


title: Pitkä marssi 7

text: Pitkä marssi 7 on Pitkä marssi -rakettiperheeseen kuuluva kantoraketti. Ensimmäinen laukaisu tehtiin 25. kesäkuuta 2016 Wenchangin avaruuskeskuksesta. Mukana oli uuden miehitetyn aluksen mallikappale.


title: Pitkä marssi 7

text: Raketti käyttää ajoaineena kerosiinia ja nestehappea.


title: Igor Dodon

text: Igor Dodon ( (kyrillinen); s. 18. helmikuuta 1975) on moldovalainen poliitikko. Hän on toiminut Moldovan nykyisenä presidenttinä 23. joulukuuta 2016 lähtien. Dodon toimi Moldovan tasavallan sosialistipuolueen johtajana vuosina 2011−2016 ja talousministerinä Vasile Tarlevin ja Zinaida Greceanîin hallituksissa 2006–2009.


title: Igor Dodon

text: Dodon suoritti taloustieteen tutkinnon Valtion agraariyliopistossa ja hallintotieteiden tutkinnon Taloustieteiden akatemiassa.


title: Igor Dodon

text: Dodon valittiin 2009 Moldovan parlamenttiin kommunistisen puolueen edustajana. Hän liittyi sosialistiseen puolueeseen 2011 ja nousi samana vuonna sen johtoon. Hän jäi kesäkuun 2011 vaaleissa toiseksi Dorin Chirtoacălle Chisinaun pormestarivaaleissa. Tämän jälkeen Dodon oli järjestämässä 2012–2014 protesteja pormestaria vastaan ja kansanäänestyksen hänen erottamisekseen.


title: Igor Dodon

text: Dodonin puolue äänesti 2012 liberaalien ja liberaalidemokraattien allianssin tukena Nicolae Timoftia maan presidentiksi, mitä Dodon sanoi myöhemmin katuvansa.


title: Puheteknologian historia

text: Puheteknologian historia Suomessa alkaa 1970-luvulta jolloin USA:ssa keksittiin yleiskäyttöiset mikroprosessorit.


title: Puheteknologian historia

text: Ensimmäinen suomalainen puheteknologiakeksintö oli maailman ensimmäinen kannettava mikroprosessoripohjainen sääntösynteesillä varustettu formanttipuhesyntetisaattori SYNTE 2. Se saatiin Euroka Oy:ssä tuotantoon jo 1970-luvun puolella.


title: Puheteknologian historia

text: VOCOM ky oli ensimmäinen suomalaisen digitaalisen signaalinkäsittelyn ja puheteknologian yritys. Se toimi vuodesta 1980 vuoteen 2003 ja aluksi TTKK:n elektroniikan laitoksen tiloissa. VOCOM ky:n tärkein tuote oli SPS2-puheanalyysijärjestelmä..


title: Puheteknologian historia

text: Syksyllä 1980 ilmestyi käyttöön mikroprosessoripohjainen SPS2-puheanalysaattori. Se oli Vocom ky:n tuotantoa. SPS2 kehitettiin pohjautuen Motorolan Exorset30-mikrotietokoneeseen, jossa oli 8/16-bittinen M6809-mikroprosessori. SPS2 sisälsi yrityksen kehittämän muunninkortin, laskossuodinkortin ja mikrofonivahvistimen. Käytettävissä oli taajuusalue 20 Hz – 5000 Hz ja 12 bitin dynamiikka. SPS2-puheanalyysiohjelmisto sisälsi FFT-spektrin, LPC-spektrin, auditorisen spektrin ja signaalinäytön sekä tulostuksen kuvaruudulle ja piirturille. Ohjelmisto oli kirjoitettu BASIC-kielellä ja apuna käytettiin konekielellä koodattuja analyysirutiineja analyysien nopeuttamiseksi. SPS2 oli ensimmäinen Suomessa ja Tampereella kehitetty mikroprosessoripohjainen puheanalysaattori. SPS2:n kehitti TTKK:n silloisen yliassistentti tekniikan tohtori Matti Karjalaisen 1980.


title: Puheteknologian historia

text: Vuosina 1979-1980 Matti Karjalainen kehitti TTKK:n elektroniikan laitoksella mikroprosessoripohjaista SANA1-puheentunnistinta SPS2:n pohjalta


title: Puheteknologian historia

text: 1981 Raimo Toivonen ryhtyi TTKK:n elektroniikan laitoksella ja omassa insinööritoimistossaan kehittämään korkean tason puhesynteesikieltä ja sen kääntäjää Motorolan EXorset30-ympäristöön. Kääntäjä toteutettiin 1981–1983 M6809-mikroprosessorin assemblykielellä. Alkuperäinen tavoite oli luoda sen aikaiseen Motorolan kehitysympäristöön konekieltä sopivampi tapa kirjoittaa SYNTE-formanttipuhesyntetisaattoreille puhesynteesiohjelmia. Ajatus uuden ohjelmointikielen luomisesta syntyi professori Yrjö Neuvon 1976–1978 jatko-opintokursseilla TTKK:n elektroniikan laitoksella. Käännös oli kaksivaiheinen. SPL1-kääntäjä käänsi ensin M6809:n symboliselle assemblykielelle ja Motorolan assemblerkääntäjä käänsi ohjelman sitten M6809:n konekoodiksi. SPL1-kieli sisälsi puhesynteesiä varten ilmaisuja, joita ei löytynyt muista sen aikaisista M6809:n ohjelmointikielistä. Tärkein tällä kielellä ohjelmoitu tuote oli SPL1-tutkimuspuhesyntetisaattori akateemiseen tutkimuskäyttöön.


title: Puheteknologian historia

text: Tammikuussa 1983 ilmestyi mikroprosessoripohjainen SPL1-tutkimuspuhesyntetisaattori akateemiseen käyttöön. Se oli Ins.tsto Raimo Toivosen tuotantoa. Kirjallisuutta kohdassa on opinnäytteitä, joissa on SPL1-tutkimuspuhesyntetisaattorin käyttöä.


title: Puheteknologian historia

text: Joulukuussa 1984 ilmestyi Computer Voice Fields™ -analyysiohjelma ja F0/A0-analyysiohjelma™ foniatriseen käyttöön. Ne toimitettiin ensimmäiseksi Kinkomaan sairaalan foniatrian poliklinikalle Jyväskylään 20.12.1984. Ne olivat Ins.tsto Raimo Toivosen tuotantoa ja toimivat Vocom ky:n SPS2-puheanalysaattorin yhteydessä. Äänikenttäkuvat ja F0/A0-kuvat tulostettiin piirturilla paperille. Ihmisäänen perustaajuuden F0 ilmaisevaa algoritmia ja F0/A0-analyysiohjelmaa Raimo Toivonen on kehittänyt Tampereella vuodesta 1982 lähtien. Algoritmi edelleen käytössä Intelligent Speech Analyser™ -puheanalyysiohjelmassa. Aluksi Computer Voice Fields™ oli ei-reaaliaikainen, mutta jonkin ajan kuluttua siihen lisättiin 16-bittistä -signaaliprosessoria käyttävä reaaliaikainen Computer Voice Fields™ -kortti ja Computer Voice Fields™ -analyysiohjelma. "Computer Voice Fields of Connected Speech", Symposium on Voice Disorders on maailman ensimmäisen mikroprosessoripohjaisen Computer Voice Fields™ -puheanalyysimenetelmän kansainvälinen julkaisu 1985. Kirjallisuutta kohdassa on julkaisuja, joissa on Computer Voice Fields™:in käyttöä.


title: Puheteknologian historia

text: Lokakuussa 1985 ilmestyi ei-reaaliaikainen F0/A0-analyysiohjelma™ foneettiseen käyttöön. Se toimitettiin ensimmäiseksi Helsingin yliopiston fonetiikan laitokselle 7.10.1985. Se toimi Vocom ky:n SPS2-puheanalysaattorin yhteydessä. F0/A0-kuvat tulostettiin piirturilla paperille. Se oli Ins.tsto Raimo Toivosen tuotantoa.


title: Puheteknologian historia

text: Joulukuussa 1986 ilmestyi käyttöön signaalitietokonepohjainen Intelligent Speech Analyser™ (ISA)-puheanalysaattori. Tässä omalla signaalimuistilla varustetussa signaalitietokoneessa käytettiin Texasin -signaaliprosessoria. Myöhemmin se muuttui tietokoneohjelmaksi. Se on Pitchsystems Oy:n tuotantoa.Väitöskirja SYNTE 2:n kehittämisestä


title: Puheteknologian historia

text: Opinnäytteitä SPL1-tutkimuspuhesyntetisaattoria käyttäen


title: Puheteknologian historia

text: Julkaisuja SPL1-tutkimuspuhesyntetisaattoria käyttäen


title: Puheteknologian historia

text: Julkaisuja Computer Voice Fields™:iä käyttäen


title: Puheteknologian historia

text: Julkaisuja SPS2-puhenalysaattoria käyttäen


title: Puheteknologian historia

text: Yleistä


title: Markku Reunanen

text: Markku Ensio Kalervo Reunanen (17. helmikuuta 1933 Eura – 23. lokakuuta 2016 Helsinki) oli suomalainen graafinen suunnittelija ja 1900-luvun jälkipuolella merkittävimpiä kirjan ulkoasun suunnittelijoita.


title: Markku Reunanen

text: Reunanen aloitti uransa A. Ahlströmin pakkaussuunnittelijana. Hän valmistui Taideteollisesta oppilaitoksesta 1955 ja oli Otavan palveluksessa 1954–1992, viimeiset vuodet taiteellisena johtajana ja päägraafikkona. Päätyönsä ohella hän toimi alan opettajana ja siirtyi Otavalta vuosiksi 1992–1996 Taideteollisen korkeakoulun graafisen suunnittelun ja kirjataiteen ensimmäiseksi professoriksi. Eläkkeelle jäätyään hän työskenteli vielä vuoteen 2004 freelancesuunnittelijana.


title: Markku Reunanen

text: Reunanen piti töistään näyttelyjä ja sai suunnittelutöillään runsaasti palkintoja, muun muassa taideteollisuuden valtionpalkinnon vuonna 1977.


title: Yann Danis

text: Yann Joseph Richard Danis (s. 21. kesäkuuta 1981, Saint-Jérôme, Kanada) on kanadalainen jääkiekkomaalivahti, joka pelaa AHL-seura St. John’s IceCapsissa. Hänen aikaisemmat seurat NHL:ssä ovat Montreal Canadiens, New York Islanders, Edmonton Oilers ja New Jersey Devils. Danis torjuu ns. perhostyylillä.


title: Brooklynin katurata

text: Brooklyn Street Circuit eli Brooklynin katurata on katurata New Yorkissa, Yhdysvalloissa. Radalla kilpaillaan ensimmäistä kertaa vuonna 2017, Formula E -sarjan osakilpailujen merkeissä 15.–16. heinäkuuta 2017.


title: Elina Loisa

text: Elina Loisa (s. 1978) on suomalainen kirjailija ja toimittaja.


title: Elina Loisa

text: Loisa on valmistunut Turun taideakatemian elokuvalinjalta ja opiskelee folkloristiikkaa Helsingin yliopistossa.


title: UPS Airlinesin lento 6

text: UPS Airlinesin lento 6 oli UPS Airlinesin rahtilento Dubain kansainväliseltä lentoasemalta Kölnin–Bonnin lentoasemalle. Lennolla 3. syyskuuta 2010 käytetyn Boeing 747-44AF:n rahtitilassa syttyi litiumioniakkujen aiheuttama tulipalo, minkä seurauksena kone syöksyi maahan miehistön yrittäessä paluuta Dubaihin. Molemmat lentäjät kuolivat onnettomuudessa.


title: UPS Airlinesin lento 6

text: Onnettomuuslennolla käytetty lentokone oli Boeingin valmistama 747-44AF-rahtikone (rekisteritunnus N571UP, valmistenumero 35668). Syyskuussa 2007 UPS Airlinesille uutena toimitetulla koneella oli tehty 1 764 lentoa, ja sille oli kertynyt lähes 10 000 lentotuntia. Sen edellinen suuri huolto oli tehty kesäkuussa 2010.


title: UPS Airlinesin lento 6

text: Lennon miehistön muodostivat 48-vuotias kapteeni Doug Lampe Kentuckyn Louisvillestä ja 38-vuotias perämies Matthew Bell Floridan Sanfordista. Kapteeni Lampe oli ollut UPS Airlinesin palveluksessa vuodesta 1995. Hänellä oli 11 200 lentotunnin kokemus, josta 4 053 tuntia 747-400:lla. Vuodesta 2006 UPS:llä töissä olleen perämies Bellin 5 549 tunnin kokemuksesta 77,4 tuntia oli 747-400:lla. Kummankin luvat ja lääkärintodistukset olivat kunnossa, ja he olivat levänneet tarpeeksi ennen lentoa.


title: UPS Airlinesin lento 6

text: Onnettomuuskone saapui Dubaihin Hongkongista 3. syyskuuta kello 11.35 (UTC). Sen rahtina oli muun muassa huomattavia määriä litiumioniakkuja. Edellisen lennon miehistö oli merkinnyt lokikirjaan ilmastointijärjestelmä 1:n vian, jonka vuoksi järjestelmä oli täytynyt nollata kesken lennon. Dubaissa osa rahdista purettiin koneesta ja tilalle lastattiin uutta rahtia, mutta rahtitilan etuosassa olleet akut pysyivät edelleen koneessa. Rahtikirjojen mukaan koneen etuosassa kuljetetuista litiumakkulähetyksistä ainakin kolme olisi pitänyt kirjata vaaralliseksi lastiksi, mutta näin ei ollut tehty.


title: UPS Airlinesin lento 6

text: Lento 6 lähti Dubaista 14.51. Lentoonlähdön jälkeen se suuntasi luoteeseen Persianlahden ylle. Nousu matkalentokorkeuteen oli normaali lukuun ottamatta ilmastointijärjestelmä 1:n vikaa noin 10 000 jalan korkeudessa. Miehistö nollasi järjestelmän, ja se alkoi taas toimia. Kello 15.12 lento siirtyi Bahrainin lennonjohdon hallitsemaan ilmatilaan. Minuuttia myöhemmin, kun kone lähestyi 32 000 jalan matkalentokorkeuttaan, rahtitilan etuosasta tuli palohälytys. Sadan merimailin (185 km) päässä ollut Dohan kansainvälinen lentoasema olisi ollut lähin laskeutumispaikka, mutta kapteeni päätti palata Dubaihin. Osana tulipalotilanteen tarkastuslistaa perämies poisti rahtitilan paineistuksen ja sammutti ilmastointijärjestelmät 2 ja 3. Tuntemattomasta syystä myös järjestelmä 1 sammui pian. Sen tehtävä tulipalotilanteessa on estää savun pääseminen ohjaamoon pitämällä ohjaamon paine muuta lentokonetta korkeampana. Kapteeni kytki kello 15.15 autopilotin pois päältä ja yritti lentää konetta käsin, mutta ohjausliikkeillä ei ollut juuri vaikutusta.


title: UPS Airlinesin lento 6

text: Ilman ilmastointijärjestelmä 1:tä ohjaamo alkoi pian täyttyä savusta. Koneen yläkerran takaosassa olevan miehistön lepotilan savuhälytin aktivoitui kello 15.15, ja kello 15.17, vain neljä minuuttia ensimmäisen palohälytyksen jälkeen, miehistö kertoi lennonjohdolle ohjaamon olevan täynnä savua. Savu haittasi näkyvyyttä niin, ettei miehistö kyennyt näkemään edes mittareitaan tai ulos koneen tuulilasista. Kello 15.20 kapteeni alkoi valitella ohjaamon korkeaa lämpötilaa, minkä jälkeen hänen happijärjestelmänsä lakkasi yhtäkkiä toimimasta. Hänen oli noustava paikaltaan hakemaan happipullo ohjaamon takaosasta. Kapteeni ei lähdettyään enää palannut, ja perämies jäi yksin lentämään konetta. Ohjaamon ääninauhurin tallenteen ja ruumiinavauksen perusteella kapteeni menetti tajuntansa savun hengittämisen vuoksi noin kello 15.22.


title: UPS Airlinesin lento 6

text: Ohjaamossa ollut savu esti perämiestä näkemästä mittaristoa, ja siten hän ei myöskään kyennyt vaihtamaan radiotaajuutta. Koneen poistuttua Bahrainin lennonjohdon VHF-radion kuuluvuusalueelta ja alkaessa lähestyä Dubaita viestit oli välitettävä Bahrainin taajuudella olleiden muiden koneiden kautta Bahrainiin, joka välitti ne edelleen Dubaihin puhelimitse. Kello 15.38 kone alkoi lähestyä Dubain kiitotietä 12L, ja vaikka sen suunta oli oikea, sen nopeus (350 solmua) ja lentokorkeus (9 000 jalkaa) olivat laskeutumista varten liian suuret. Kello 15.39.03, kun kone katosi tutkasta lennettyään suoraan tutkan yläpuolelle, se oli jo lentänyt Dubain ohi. Sen nopeus oli laskenut 320 solmuun ja korkeus 4 200 jalkaan.


title: UPS Airlinesin lento 6

text: Dubain ohittamisen jälkeen lähin lentoasema oli Sharjah, joka oli vajaan 20 kilometrin päässä pohjoiseen. Koneen olisi pitänyt kääntyä suuntaan 095 liittyäkseen Sharjahin lähestymiskuvioon. Tuntemattomasta syystä perämies valitsi sen sijaan suunnan 195. Lennonhallintatietokone käänsi koneen automaattisesti valittuun suuntaan ja asetti moottorit tyhjäkäynnille. Kone alkoi laskeutua 4 000 jalasta, ja sen nopeus laski 240 solmuun. Perämies yritti ohjata konetta käsin vähäisin vaikutuksin, tosin hän sai hetkeksi pysäytytettyä laskeutumisen. Kone alkoi väristä nopeuden hidastuessa. Senhetkisellä lentoreitillään se olisi osunut maahan Dubai Silicone Oasis -asuinalueella. Perämies sai kuitenkin pidennettyä liukua niin, että kun hän lopulta menetti koneen hallinnan, se syöksyi maahan Nad Al Sheban sotilasalueella. Maahansyöksyn tapahtuessa kello 15.41.35 ohjainpylväs oli poikkeutettuna kokonaan taakse, mutta korkeusvakaajat eivät enää vastanneet komentoihin.


title: UPS Airlinesin lento 6

text: Maahan osuessaan kone oli loivasti laskevassa oikeassa kaarrossa. Se osui maahan huoltotiellä, minkä jälkeen oikea siipi osui rakennuksiin, moottorit irtosivat siivistä ja koneen runko kulki huoltorakennusten läpi. Suurin osa rungosta nousi hiekkapenkereelle ja hajosi osiin. Maahansyöksyssä romua levisi 620 metrin pituiselle pitkulaiselle, suoralle alueelle. Rungon etu- ja keskiosan sekä siipien kappaleet levisivät 300 metrin matkalle. Rahti ja osa lentokoneen järjestelmistä levisi koko romukentän alueelle. Suurin osa hylystä vaurioitui törmäystä seuranneessa tulipalossa. Molemmat lentäjät kuolivat maahansyöksyssä. Kukaan tukikohdassa ei loukkaantunut.


title: UPS Airlinesin lento 6

text: Onnettomuuden tutki Yhdistyneiden arabiemiirikuntien siviili-ilmailuviranomainen General Civil Aviation Authority (GCAA). Lisäksi tutkinnassa avusti Yhdysvaltain National Transportation Safety Board (NTSB). Myös Boeing ja UPS lähettivät tutkijoita GCAA:n tueksi. GCAA julkaisi loppuraportin tutkinnasta 25. heinäkuuta 2013.


title: UPS Airlinesin lento 6

text: Onnettomuuspaikka jaettiin tutkinnassa kahteen alueeseen: vyöhykkeellä 1 olleet romun kappaleet olivat vaurioituneet maahansyöksyn jälkeisessä tulipalossa ja vyöhykkeellä 2 olleet romut olivat paloalueen ulkopuolella. Tutkinnassa keskityttiin tarkastelemaan vyöhykkeeltä 2 ja vyöhykkeiden rajalta löytyneitä osia, sillä niissä olleet lämpövauriot ja nokijäljet olivat syntyneet jo ennen maahansyöksyä. Rahtitilan lähellä olleista rungonkappaleista löytyi runsaasti palovaurioita, kuten hiiltynyttä ja palanutta eristettä ja pohjamaalia. Ylätasolta peräisin olleista kappaleista puolestaan löytyi noki- ja savujälkiä. Ohjaamon takana olleen tarjoomon pöytään oli piirtynyt selkeät nokirajat siihen, missä oli ollut lennon aikana esineitä. Rungonkappaleesta, jossa oli ohjaamon savunpoistoluukku, löytyi ulkopinnalta paksu, lähes tervamainen nokikerros.


title: UPS Airlinesin lento 6

text: Lentokoneen osien lisäksi myös koneessa ollutta rahtia sekä rahtikontteja ja -lavoja tutkittiin. Kaikki lennolla olleet kontit ja lavat tuhoutuivat maahansyöksyssä ja sitä seuranneessa tulipalossa. Ainoat tunnistettavissa olleet osat olivat pohjalevyjä ja muutama ovi. Kaikki konteista ja lavoista peräisin olleet osat tutkittiin lennon aikaisten palovaurioiden varalta, mutta osat olivat vaurioituneet törmäyksen jälkeisessä palossa niin, ettei lennon aikana syntyneitä jälkiä kyetty erottamaan. Rahtikonttien sisältö oli levinnyt ympäri onnettomuuspaikkaa, sekä vyöhykkeille 1 että 2. Onnettomuuspaikalta tunnistetun rahdin joukossa oli muun muassa vaatteita, koneiden ja aseiden osia, pukukoruja, muistitikkuja, espressokoneita, polkupyörän runkoja, matkapuhelimia, MP3-soittimia, mallinuken päitä ja peruukkeja. Ainoita rahdin joukosta löytyneitä mahdollisia syttymislähteitä olivat paristot sekä paristoja sisältävät laitteet.


title: UPS Airlinesin lento 6

text: Miehistön selviytymismahdollisuuksia heikensi se, että palo poltti rahtitilan palosuojavuorauksen puhki ja pääsi siten vaurioittamaan lentokoneen järjestelmiä. Tämä vaikeutti koneen ohjaamista ja oli syynä siihen, että lentäjien happinaamarit eivät toimineet kunnolla. Kapteenin naamarin todettiin lakanneen kokonaan toimimasta, ja perämiehen naamariin hapen virtaus oli normaalia heikompaa. Osaltaan selviytymistä vaikeutti myös ohjaamoon päässyt savu, joka oli niin paksua, ettei miehistö nähnyt mittaristoja. Lisäksi maahansyöksyssä koneen nopeus, maaston piirteet ja törmäysvoimat olivat sellaiset, että lautakunta totesi, ettei onnettomuudesta olisi ollut mahdollista selvitä hengissä.


title: UPS Airlinesin lento 6

text: Molempien lentäjien ruumiit löytyivät onnettomuuspaikalta ja niille tehtiin ruumiinavaus. Dubain poliisin suorittamassa oikeuslääketieteellisessä tutkimuksessa kapteenin veren karboksihemoglobiinipitoisuus oli 49,5 prosenttia. Tällainen pitoisuus on huomattava ja voi johtaa koomaan ja hengityksen akuuttiin pysähtymiseen. Kapteenin tajunnan menetyksen todettiinkin johtuneen palokaasujen (pääasiassa hiilimonoksidin) hengittämisestä eli häkämyrkytyksestä.


title: UPS Airlinesin lento 6

text: Kapteenista ja perämiehestä otetut näytteet tutkittiin alkoholin, myrkkyjen ja huumusaineiden varalta. Mitään ei löytynyt lukuun ottamatta pientä määrää etanolia, jonka todettiin muodostuneen ruumiissa kuoleman jälkeen.


title: UPS Airlinesin lento 6

text: Lautakunta päätteli onnetomuuskoneen ACARS- ja AHM-järjestelmien (Aircraft Communications Addressing and Reporting System; Aircraft Health Monitoring) maa-asemille automaattisesti lähettämistä toiminta- ja vikailmoituksista palon syttyneen paloalueella 3, joka sijaitsee koneen pääkannella, yläkerran takaosan alapuolella. Siellä sijaitsivat rahtikontit 4L ja 4R sekä 5L ja 5R. Konteissa oli lastina muun muassa litiumparistokäyttöisiä radioita, varavirtalähteitä, matkapuhelimia, kannettavien tietokoneiden litiumioniakkuja sekä adaptereita.


title: UPS Airlinesin lento 6

text: Ensimmäinen palohälytys rahtitilasta tuli kello 15.13. NTSB:n tekemien kokeiden perusteella rahtikontissa syttyvältä palolta kestää noin kymmenen minuuttia levitä kontin ulkopuolelle. Niinpä lautakunta totesi palon todennäköisen syttymishetken olleen 10–15 minuuttia ennen ensimmäistä hälytystä, matkalennon alkuvaiheessa.


title: UPS Airlinesin lento 6

text: Lennolla oli rahtina huomattavia määriä litium- ja litiumioniakkuja ja -paristoja. Niiden tunnetaan olevan taipuvaisia hallitsemattomiin kemiallisiin reaktioihin, jotka johtavat pariston kuumenemiseen ja syttymiseen. Ne ovat epävakaita erityisesti vaurioituneina, voivat yliladattuina mennä oikosulkuun ja kuumeta hallitsemattomasti ympäristön lämpötilan kohotessa. Pariston jouduttua hallitsemattomaan kemialliseen reaktioon sitä on mahdotonta sammuttaa lentokoneista löytyvillä sammutusaineilla, ja se voi sytyttää ympärillään olevaa muuta palavaa materiaalia. Lautakunta totesikin, että palon aiheutti mahdollisesti litiumparisto, jossa tuntemattomasta syystä käynnistyi hallitsematon reaktio, joka kuumensi pariston, aiheutti ketjureaktion ympäröivissä paristoissa ja lopulta sytytti ympärillä olleet palavat materiaalit. Koska palo koneessa jatkui noin 35 minuuttia ja maahansyöksyn jälkeen hylky kärsi vielä palovaurioita, todistusaineistoa oli kuitenkin vaikea löytää.


title: UPS Airlinesin lento 6

text: Tutkintalautakunta totesi onnettomuuden suoriksi syiksi seuraavat:Suorien syiden lisäksi onnettomuuden syntyyn myötävaikuttivat seuraavat tekijät:Tutkinnan pohjalta tutkintalautakunta esitti 36 turvallisuussuositusta. Suositukset koskivat muun muassa tulipalot aikaisemmassa vaiheessa havaitsevia ilmaisimia, paristojen ja akkujen pakkaussäädösten standardointia, palonsammutusjärjestelmiä, savuisessa ohjaamossa toimimisen kouluttamista, tulipalotilanteen tarkastuslistojen parantamista, Boeing 747 -rahtikoneiden sertifiointia, uusien palonkestävyyskokeiden kehittämistä, litiumakkujen testaamista sekä niiden kuljetussäännösten täydentämistä. Niistä toteutuivat ainakin NTSB:lle annetut suositukset paremmasta koulutuksesta happinaamarien käytössä, kommunikoinnissa naamareita käytettäessä ja oikean hapensyöttöasetuksen valinnan tärkeydessä sekä siitä, että happinaamarien käyttöönotto ja oikean asetuksen varmistaminen otetaan kaikkien tulipalotilanteen tarkastuslistojen ensimmäiseksi kohdaksi. Sen sijaan suositusta siirtymisestä koko kasvot peittävien happinaamareiden käyttöön ei toteutettu.


title: UPS Airlinesin lento 6

text: Yhdysvaltain ilmailuhallinto FAA julkaisi jo lokakuussa 2010 varoituksen, jossa se huomautti lennolla 6 olleen suuria määriä litiumakkuja ja totesi, että niiden kuljettaminen lentokoneissa voi olla vaarallista. Lisäksi FAA kielsi suurten litiumakkulähetysten kuljettamisen rahtina matkustajalennoilla.


title: UPS Airlinesin lento 6

text: Onnettomuuden jälkeen UPS kehitti palon pysäyttäviä peitteitä rahdille, otti käyttöön helposti päähän puettavat, koko kasvot peittävät happinaamarit, paransi hätätilannekoulutustaan ja tilasi 1 821 lasikuituvahvisteisesta muovista tehtyä rahtikonttia, joilla on neljän tunnin palonkestoaika. Se asennutti lisäksi jäljelle jääneisiin Boeing 747 -koneisiinsa EVAS-järjestelmän ("Emergency Vision Assurance System"), hätätilanteessa lentäjien ympärille täyttyvän läpinäkyvän kuplan, joka varmistaa näkyvyyden mittaristoille ja ulos tuulilasista, vaikka ohjaamoon tulisi savua.


title: UPS Airlinesin lento 6

text: Kanadalainen "Lentoturmatutkinta"-televisiosarja käsitteli UPS Airlinesin lennon 6 onnettomuutta 14. tuotantokauden jaksossa ”Kohtalokas kuljetus” (alkuperäisnimi ”Fatal Delivery”).


title: Briljanttivihreä

text: Briljanttivihreä (CHNHSO) on triaryylimetaaniväreihin kuuluva orgaaninen yhdiste. Yhdistettä voidaan käyttää muun muassa kuitujen ja solujen värjäykseen ja analyyttisenä reagenssina.


title: Briljanttivihreä

text: Huoneenlämpötilassa briljanttivihreä on kullankeltaisia tai vihreitä kiteitä. Yhdiste liukenee hyvin veteen ja etanoliin ja muodostuva liuos on väriltään vihreä. Liuoksen voimakkain sähkömagneettisen säteilyn absorptio on aallonpituuksilla 428 ja 625 nm. Briljanttivihreä on pH-indikaattori ja vesiliuoksen väri muuttuu pH-alueella 0,0–2,6 keltaisesta vihreäksi.


title: Briljanttivihreä

text:
Briljanttivihreää valmistetaan kondensoimalla N,N-dietyylianiliinia bentsaldehydin kanssa. Ensimmäisessä vaiheessa muodostuu väritön leukomuoto, joka hapetetaan mangaanidioksidin tai lyijydioksidin avulla briljanttivihreäksi.
Briljanttivihreää käytetään värjäämään kuituja kuten paperia, villaa, silkkiä, juuttia ja kookoskuitua kellertävän vihreäksi. Yhdistettä käytetään myös värjäämään muun muassa soluja, kudoksia ja nukleiinihappoja ennen biokemiallisia mikroskooppitutkimuksia sekä pH-indikaattorina. Briljanttivihreää käytetään myös musteiden sekä painettavan elektroniikan valmistamiseen. Yhdisteen alkoholiliuosta voidaan myös käyttää ihon desinfiointiin.


title: Nama

text: Nama voi tarkoittaa ainakin seuraavia:


title: Michael (kappale)

text: Michael on skotlantilaisen indie rock-yhtye Franz Ferdinandin kappale, joka julkaistiin neljäntenä singlenä yhtyeen debyyttialbumilta "Franz Ferdinand". ”Michael” nousi Britannian singlelistalla parhaimmillaan sijalle 17.


title: Michael (kappale)

text: Kappale on tullut tunnetuksi varsinkin homoeroottisista sanoituksistaan.


title: Traverssi

text: Traverssi voi merkitä seuraavia:


title: Elämä on ihanaa (albumi)

text: Elämä on ihanaa on Vando Suvannon viides albumi, joka ilmestyi syksyllä 2016. Musiikki on soitettu pääosin akustisin instrumentein.


title: Elämä on ihanaa (albumi)

text: Kaikki kappaleet säveltänyt ja sanoittanut Vando Suvanto, paitsi Niin tai näin (säv. Vando Suvanto ja Karla Suvanto). Puhallinsovitukset Matti Wallenius.


title: Ghost in the Shell (vuoden 2017 elokuva)

text: Ghost in the Shell on vuonna 2017 ensi-iltansa saanut yhdysvaltalainen Rupert Sandersin ohjaama kyberpunk-, tieteiselokuva, joka perustuu Masamune Shirow'n samannimiseen mangasarjaan. Elokuvan pääosassa esiintyvät Scarlett Johansson, Michael Carmen Pitt, Pilou Asbæk, Chin Han ja Juliette Binoche. Elokuva yhdistelee elementtejä vuoden 1995 anime-elokuvasta "Ghost in the Shell – aaveääni" ja animesarjasta "Stand Alone Complex". Elokuva sai maailmanensi-iltansa 16. maaliskuuta 2017 Shinjukussa. Yhdysvalloissa ja Suomessa se sai ensi-iltansa 31. maaliskuuta 2017.


text: Lähitulevaisuudessa ihmisiä on muokattu kyberneettisillä implanteilla näköaistin, voiman ja nopeuden tehostamiseksi. Maailman johtava kyberimplanttien kehittäjä Hanka Robotics toteuttaa salaista projektia rakentaakseen mekaanisia kehoja eli ”kuoria” ja asentavat niihin tekoälyn sijasta ihmisaivot. Heidän koekappaleekseen päätyy nuori nainen nimeltä Mira Killian (Scarlett Johansson), joka haavoittui pahasti kyberterroristien hyökkäyksessä, joka tappoi hänen perheensä. Tohtori Ouéletin (Juliette Binoche) vastusteluista huolimatta, toimitusjohtaja Cutter (Peter Ferdinando) päättää kouluttaa Killianista aseen kyberterrorismia vastaan.


text: Vuoden kuluttua majurin aseman saavuttanut Killian työskentelee päällikkö Daisuke Aramakin (Takeshi Kitano) alaisuudessa Osasto 9:lle yhdessä Batoun (Pilou Asbæk) ja Togusan (Chin Han) kanssa. He pysäyttävät terroristihyökkäyksen Hankan liikeneuvotteluihin ja Killian tuhoaa panttivankia pitäneen mekaanisen geishan. Hän alkaa kuitenkin nähdä harhanäkyjä, joiden Ouélet väittää olevan vain vikoja hänen ohjelmoinnissaan. Kuultuaan geishan joutuneen hakkeroinnin kohteeksi, Killian päättää sääntöjen vastaisesti tutkia tämän tekoälyä, mutta hakkerin yrittäessä vallata hänet, Batou kytkee hänet irti. Kaksikko jäljittää hakkerin yakuzan hallinnassa olevaan yökerhoon. Se paljastuu ansaksi ja yökerhon kellariin piilotettu pommi vauriottaa Killianin kehoa sekä Batoun silmiä, jotka joudutaan korvaamaan kybernetiikalla.


text: Cutter on pettynyt Killianin taipumukseen toimia Hankan käskyjä vastaan vaarantaen heidän kalliin projektinsa tuloksena luodun ”kuoren” ja uhkaa järjestää Osasto 9:n lakkautuksen mikäli Aramaki ei saa häntä kuriin. Aramaki kuitenkin huomauttaa työskentelevänsä hallitukselle eikä Hankalle. Hakkeri, joka käyttää nimeä Kuze (Michael Pitt), murhaa tohtori Dahlinin, Hankalle työskentelevän konsultin, ja Osasto 9 päättelee Ouéletin olevan seuraava kohde. Kuze ottaa valtaansa kaksi jätehuollon työntekijää, mutta kyberneettiset silmät saanut Batou tappaa toisen ja Killian vie toisen kuulusteltavaksi. Kuze valtaa kuulusteltavan miehen, joka lopulta tekee itsemurhan. Togusa jäljittää hakkerin sijainnin, joka on täynnä useita ihmisiä kytkettyinä verkostoksi. Siellä Kuze paljastaa Killianille olevansa Hankan epäonnistunut koekappale samassa projektissa, jossa Killian sai oman ”kuorensa”, ja neuvoo Killiania ottamaan tarkemmin selvää menneisyydestään.


text: Killian saa kuulla Ouéletilta olevansa 98. koekappale ja ainut, joka selvisi. Hänelle selviää myös ettei Mira Killian ole hänen oikea nimensä ja hänelle kerrottu tarina terrori-iskusta oli valetta jonka tarkoituksena oli motivoida häntä taistelemaan terrorismia vastaan. Killian vangitaan Hankan toimesta ja Cutter julistaa Killianin epäonnistuneeksi koekappaleeksi, käskien Ouéletia tekemään tälle eutanasian, jotta hänen ”kuorensa” voitasiin hyödyntää uudelleen. Ouélet kuitenkin auttaa Killianin pakoon ja antaa osoitteen, jossa saisi tietoa menneisyydestään. Cutter ampuu Ouéletin ja valehtelee medialle ja viranomaisille Killianin olevan syyllinen. Killian löytää saamastaan osoitteesta leskeksi jääneen naisen, jonka tytär Motoko Kusanagi oli karannut vuosi sitten kotoa osallistuakseen liittyäkseen kybernetiikan kyseenalaista käyttöä vastustaviin mielenosoittajiin ja tehnyt itsemurhan jouduttuaan poliisin pidättämäksi. Killian varoittaa Aramakia Cutterin todellisesta luonteesta, minkä jälkeen hän, Batou ja Togusa välttävät täpärästi Cutterin miesten yritykset tappaa heidät. Löydettyään Motokon ja muiden mielenosoittajien entisen piilopaikan, Killian tapaa Kuzen ja muistaa todellisen menneisyytensä. Motoko Kusanagi oli Killianin oikea nimi ja Hideo Kuze oli hänen ystävänsä ennen kuin Hanka sieppasi heidät molemmat koekappaleikseen.


text:
Cutter lähettää ”hämähäkkitankin” heidän peräänsä. Kuze haavoittu hyökkäyksessä ja Motoko menettää toisen kätensä. Kuolemaa tekevä Kuze tarjoaa Motokolle mahdollisuutta siirtää ”henkensä” hänen luomaansa verkkoon, jossa he voisivat molemmat elää yhdessä periaatteessa kuolemattomina, mutta Motoko kieltäytyy ja Hankan tarkka-ampuja ampuu Kuzen. Batou ja muut pelastavat Motokon, kun taas Aramaki ampuu Cutterin. Motoko korjaa välit äitinsä kanssa ennen kuin palaa takaisin Osasto 9:n luokse.
Vuonna 2008, DreamWorks (joka oli Go Fish Picturesin kautta vastuussa anime-elokuvan "" levityksestä Yhdysvaltoihin) ja Steven Spielberg ostivat oikeudet mangan sovittamiseen näytellyksi elokuvaksi. Avi Arad ja Steven Paul vahvistettiin myöhemmin elokuvan tuottajiksi ja Jamie Moss ("Street Kings") valittiin käsikirjoittajaksi. Lokakuussa 2009 julkistettiin, että Laeta Kalogridis ("Aleksanteri", "Suljettu saari") korvasi Mossin käsikirjoittajana. 24. tammikuuta 2014 raportoitiin, että Rupert Sanders ("Lumikki ja metsästäjä") ohjaa elokuvan, William Wheelerin ("Vedätys", "The Reluctant Fundamentalist") käsikirjoittaessa sen. Wheeler työsti käsikirjoitusta noin puolentoista vuoden ajan, sanoen myöhemmin, "Se oli valtava hanke. Luulen, että olin toinen tai kolmas, ja tiedän että käsikirjoittajia on ollut vähintään kuusi tai seitsemän." Lopulta Jonathan Herman ja Jamie Moss saivat käsikirjoituksesta kunnian. 3. syyskuuta 2014, Margot Robbie oli varhaisissa neuvotteluisa elokuvan päärooliin. 16. lokakuuta julkistettiin, että DreamWorks oli tehnyt Scarlett Johanssonille 10 miljoonan dollarin tarjouksen pääroolista, kun Robbien neuvottelut olivat päättyneet hänen siirryttyä näyttelemään Harley Quinnia "Suicide Squadiin". Toukokuussa 2015, Paramount Pictures suostui osallistumaan elokuvan tuottamiseen ja rahoittamiseen. 10. marraskuuta 2015, Pilou Asbæk valiittiin näyttelemään Batouta, Osaston 9:n toiseksi parasta taistelijaa ja Majurin oikeankädenmiestä. 19. marraskuuta 2015, Sam Rileyn raporoitiin osallistuneen neuvotteluihin Nauravan miehen, vaarallisimpien rikollisten ja ääriliikkeen johtajan, roolista. Mutta 4. helmikuuta 2016, Variety raportoi Michael Pittin olevan neuvotteluissa kyseisestä roolista. 3. maaliskuuta 2016, The Wrap raportoi japanilaisnäyttelijä Takeshi Kitanon olevan valittu näyttelemään Daisuke Aramakia, Osasto 9:n perustajaa ja johtajaa.


text: Kuvaukset alkoivat Wellingtonissa, Uudessa-Seelannissa, 1. helmikuuta 2016. Huhtikuussa 2016, julkistettiin, että näyttelijäkaartiin ovat liittyneet Juliette Binoche, Chin Han, Lasarus Ratuere ja Kaori Momoi. Lisäksi paljastettiin, että Michael Pittin hahmo perustuukin Hideo Kuzeen, entiseen itsepuolustusvoimien taistelijaan sekä terroristiryhmä Individual Elevenin jäseneen. Toukokuussa 2016, Rila Fukushima liittyi elokuvan näyttelijäkaartiin. Uuden-Seelannin osalta kuvaukset päättyivät 3. kesäkuuta 2016. Elokuvaa kuvattiin myös Hongkongissa Pak Hoi Streetillä ja Woosung Streetillä kesäkuun aikana.


title: Qatar paralympialaisissa

text: Qatar on osallistunut kesäparalympialaisiin joka kerta Atlantan vuoden 1996 kesäparalympialaisista lähtien. Maa on saavuttanut kaksi mitalia, joista molemmat tulivat Rio de Janeirossa 2016. Maa ei ole ottanut osaa talviparalympialaisiin. Maata on edustanut paralympialaisissa yleensä 1-3 urheilijaa.


title: Unto K. Laine

text: Unto Kalervo Laine (s. 6. heinäkuuta 1947 Kannus) on puheteknologian ja akustiikan tutkija, joka on ollut puheteknologian professorina Aalto-yliopistossa vuosina 2002–2015.


title: Unto K. Laine

text: Laine on ollut kehittämässä suomalaisia puhesyntetisaattoreita, jotka puhuvat suomea. Laine alkoi tutkia vuonna 1999 ääniä, joita väitettiin kuuluvan revontulista. Vuonna 2012 Laineen johtama tutkimusryhmä löysi selityksen revontulien äänille.


title: Sojuz MS-03

text: Sojuz MS-03 () on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 17. marraskuuta 2016 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 50:n miehistöön. Alus palasi maahan kesäkuussa 2017.


title: Danishmendit

text: Danishmendit olivat turkkilainen dynastia, joka hallitsi itäistä Anatoliaa 1000- ja 1100-luvuilla.


title: Danishmendit

text: Dynastia kapinoi laajaa aluetta hallitsevaa Seldžukkien valtakuntaa vastaan ja hallitsi aluksi pohjoisempia Sivas-, Tokat- ja Niksar-nimisiä Anatolian kaupunkeja. Dynastian alue ulottui hetkittäin lännessä Ankaraan ja Kastamonuun sekä idässä Malatyaan, jonka danishmendit ryöstivät vuonna 1103. Seldžukkien valtakuntaa he uhkasivat vahvimmin 1100-luvun alkupuolella. Ristiretkeläisten vuonna 1098 perustaman Antiokian ruhtinaskunnan hallitsija Bohemund oli danishmendien vankina vuosina 1100–1103. Vuonna 1142 dynastia yhdisti voimansa seldžukkien kanssa Bysanttia vastaan. Danishmend kukistui 1150-luvulla ja alueelle syntyi lyhytaikainen Kilikian armenialaiskuningaskunta.


title: Seliseli

text: Seliseli on suomalaisartisti Erinin 11. marraskuuta 2016 julkaistu kolmas sooloalbumi. Albumin on tuottanut Jurek. Albumi oli YleX-radiokanavan viikon albumi sen julkaisuviikolla. "Seliseli" nousi ensimmäisellä listaviikollaan Suomen virallisen albumilistan 11:nneksi.


title: Seliseli

text: Albumin ensimmäinen single ”Sydäntä särkee” julkaistiin 6. toukokuuta 2016. Single nousi ensimmäisellä listaviikollaan Suomen virallisen latauslistan viidenneksi pysyen listalla yhteensä neljän viikon ajan. Radiolistalla se nousi parhaimmillaan 22. soitetuimmaksi radiokappaleeksi. Toinen single ”Kohta hänen” julkaistiin 15. syyskuuta 2016 ja se on noussut parhaimmillaan Suomen 10:nneksi soitetuimmaksi radiokappaleeksi.


title: Seliseli

text: Viikko ennen albumin julkaisua, perjantaina 4. marraskuuta 2016, albumilta julkaistiin ennakkoon kuunneltavaksi ”Gangsta”-kappale.


title: Kasper Salonen

text: Kasper Salonen (s. 1987) on suomalainen spoken word -runoilija, kääntäjä ja toimittaja. Kaksikielisen Salosen esikoiskokoelma "Correlations" sisältää englanninkielisiä runoja nuoruuden vuosilta 2005-2009 Vantaan Rekolassa. Salonen on valmistunut filosofian maisteriksi Helsingin yliopistosta pääaineenaan englantilainen filologia, ja on tullut tutuksi myös YLEn englanninkielisten uutisten lukijana sekä runouskollektiivi Helsinki Poetry Connectionin varapuheenjohtajana.


title: Tour Odéon

text: Tour Odéon on Monacossa sijaitseva pilvenpiirtäjä. Talo valmistui vuonna 2015 ja se on Monacon korkein rakennus. Talon perustana on seitsemän kerroksinen toimistorakennus. Sen päälle on rakennettu kaksi asuinsiipeä, joissa on 38- ja 42-kerrosta. Lisäksi talossa on kymmenen maanalaista kerrosta, joissa ovat pysäköintitilat.


title: Tour Odéon

text: Tour Odéonin kattohuoneisto on maailman kallein asunto. Huoneistossa on 3300 neliötä viidessä kerroksessa, ja sen hinta on 320 miljoonaa euroa.


title: Unescon maailmanperintökohteet Bahrainissa

text: Unesco on nimennyt Bahrainista kaksi kohdetta maailmanperintöluetteloon. Kohteet ovat merkittävä kulttuuriperintönsä ansiosta.


title: Unescon maailmanperintökohteet Qatarissa

text: Unesco on nimennyt Qatarista yhden kohteen maailmanperintöluetteloon. Kohde on merkittävä kulttuuriperintönsä ansiosta.


title: Unescon maailmanperintökohteet Arabiemiirikunnissa

text: Unesco on nimennyt Yhdistyneistä arabiemiirikunnista yhden kohteen maailmanperintöluetteloon. Kohde on merkittävä kulttuuriperintönsä ansiosta.


title: Regoliitti

text: Regoliitti on kivipintaisen taivaankappaleen pinnassa olevaa hienojakoista pölyn kaltaista ainesta. Sitä on tavattu muiden muassa Maassa, Kuussa, Marsissa ja joillain asteroideilla.


title: Regoliitti

text: Nimitys regoliitti tulee kreikan sanoista "Rego" (peitto) ja "lith" (kivi).


title: Ralph Bellamy

text: Ralph Rexford Bellamy (17. kesäkuuta 1904 Chicago, Illinois – 29. marraskuuta 1991 Santa Monica, Kalifornia) oli yhdysvaltalainen näyttelijä, jonka ura teatterissa, elokuvissa ja televisiossa ulottui 1920-luvulta 1990-luvulle. Bellamy sai vuoden 1987 Oscar-gaalassa elämäntyöstään kunnia-Oscarin. Puoli vuosisataa aiemmin hän oli ehdolla parhaan miessivuosan Oscar-palkinnon saajaksi vuoden 1937 elokuvasta "Rouvani sulhanen". Vuonna 1958 Bellamy sai Tony-palkinnon teatteriroolistaan Franklin D. Rooseveltina, jonka hän toisti näytelmän filmatisoinnissa "Auringonnousu Campobellossa" (1960). Hän esitti Rooseveltia myös vuoden 1983 televisiosarjassa "Sodan tuulet".


title: Ralph Bellamy

text: Ralph Bellamy oli itseoppinut näyttelijä, joka karkasi kotoaan Chicagosta 17-vuotiaana liittyäkseen kiertävään Shakespearea esittävään teatteriseurueeseen. 1920-luvun mittaan hän laski näytelleensä 375 roolia 15 eri teatteriseurueessa ja perustaneensa omia teatteriseurueita Illinois’n Evanstoniin, Iowan Des Moinesiin ja Tennesseen Nashvilleen. Vuonna 1931 hän aloitti elokuvanäyttelijän uransa ja oli vuoteen 1943 mennessä esiintynyt jo 80 elokuvassa. Nuoren Bellamyn perusroolihahmoksi muodostui miellyttävä tyyppi, joka häviää viehätysvoimassa tarinan komeammalle sankarille. Oscar-ehdokkuutensa Bellamy sai roolistaan keskilännen äänekkäänä miljonäärinä, joka toi hänelle iän myötä lisää samankaltaisia rooleja Broadwayllä, televisiossa ja elokuvissa. Yksi viimeisistä tällaisista rooleista oli John Landisin komediassa "Vaihtokaupat" (1983).


title: Ralph Bellamy

text: Bellamylla on tähti Hollywood Walk of Famella.


title: ABAX

text:
ABAX on norjalainen teknologiayhtiö, joka valmistaa sähköisiä ajopäiväkirjoja sekä paikannuslaitteita. Yritys on perustettu vuonna 2003 Larvikissa, jossa yrityksen pääkonttori sijaitsee. ABAX-konsernilla on toimipisteet Norjan lisäksi Ruotsissa, Suomessa, Tanskassa, Englannissa, Hollannissa, Puolassa ja Kiinassa. ABAX-konsernissa työskentelee yli 350 työntekijää.
ABAX on sähköisten ajopäiväkirjojen markkinajohtaja Pohjois-Euroopassa yli 180 000 myydyllä laitteellaan.


title: ABAX

text: ABAX on perustettu vuonna 2003, mutta keskittyminen GPS-laitteisiin alkoi yhteistyössä ETS:n (Electronic Tracking System) kanssa vuonna 2009.


title: ABAX

text: Vuonna 2011 tavoitteena oli luoda yhteinen perusta teknisille innovaatioille, tuotekehitykselle ja myyntitoiminnalle ja tarjota seurantajärjestelmiä sekä yksityis- että yritysasiakkaille. Nykyään ABAX on vakiinnuttanut asemansa telematiikka-alan markkinajohtajana kehittämällä ja toimittamalla GPS-laitteita, sähköisiä ajopäiväkirjoja, ajoneuvonhallintaa ja toiminnanohjausjärjestelmiä.


title: ABAX

text: ABAX nimettiin Berg Insightin tutkimuksessa (15. syyskuuta 2016) nopeimmin kasvavaksi telematiikkayritykseksi Euroopassa yli 50 prosentin kasvulla vuonna 2015. Kasvu on yhdistelmä hyvien myyntilukujen ja kannattavien toimintojen kautta syntynyttä orgaanista kasvua sekä yritysostoilla saavutettua epäorgaanista kasvua. Vuoden 2017 alussa ABAXilla on yli 200 000 aktiivista laitetta ja yli 20 000 asiakasta.


title: ABAX

text: Kesäkuussa 2017 yhtiö ilmoitti, että johtava vaihtoehtoisten sijoitusratkaisujen toimittaja Investcorp on ostanut ABAXin 1,8 miljardilla Norjan kruunulla.


title: ABAX

text: ABAX Finland Oy perustettiin maaliskuussa 2014. Saman vuoden lopussa ABAX osti suomalaisen kilpailijan Salkatek Oy:n koko osakekannan. Suomessa ABAXilla on toimistot Vantaan Plaza Business Parkissa sekä Oulun Technopoliksessa. ABAXilla on Suomessa 19 työntekijää. ABAX Finland Oy:n toimitusjohtajana toimii Olli Oivanen.


Luettelo Akseli Gallen-Kallelan Keuruulla maalaamista taideteoksista sisältää Akseli Gallen-Kallelan vuosina 1884-1889 toteuttamia taideteoksia, jotka on maalattu Keuruulla. Taiteilija oleskeli Keuruulle neljään otteeseen, pisimmillään yhdeksän kuukautta. Luettelo auttaa hahmottamaan aikakauden tunnettujen teosten kuten "Ensi opetus" (1887), "Talonpoikaiselämää" (1887), "Saunassa" (1889) ja "Karhunputki" (1889) syntytaustaa.


title: Emilio Messina

text: Emilio Messina (24. helmikuuta 1936 Casablanca – 21. huhtikuuta 2007 Venice, Florida) oli italialainen näyttelijä.


title: Emilio Messina

text: Messina työskenteli veljensä Roberton kanssa sijaisnäyttelijänä ja esitti 1960-luvulta lähtien sivurooleja lukuisissa peplum-elokuvissa, spagettiwesterneissä ja rikoselokuvissa. Hän muutti Yhdysvaltoihin vuonna 1982.


title: Fuksiinihappo

text: Fuksiinihappo eli hapan fuksiini (NaCHSNO) on triaryylimetaaniväreihin kuuluva orgaaninen yhdiste. Yhdistettä käytetään erityisesti pH-indikaattorina ja biologisissa tutkimuksissa solujen värjäämiseen.


title: Fuksiinihappo

text: Fuksiinihappo on huoneenlämpötilassa väriltään oliivinvihreää kiteistä ainetta. Yhdiste liukenee hyvin veteen, hieman etanoliin ja on liukenematonta muun muassa ksyleeniin. Fuksiinihapon vesiliuos on väriltään violetinpunainen. Vesiliuoksen sähkömagneettisen säteilyn absorptio on suurimmillaan aallonpituuden ollessa 546 nm. Fuksiinihapon vesiliuos muuttaa väriään punaisesta värittömäksi pH-alueella 12–14.


title: Fuksiinihappo

text: Fuksiinihappoa voidaan käyttää pH-indikaattorina analyyttisessä kemiassa. Sitä käytetään myös väriaineena värjättäessä soluja, kudoksia ja proteiineja. Fuksiinihappoa käytetään myös musteiden ja valokuvausfilmien valmistamiseen.


title: VHL-kausi 2016–2017

text: VHL-kausi 2016–2017 on Venäjän toiseksi korkeimman sarjatason VHL:n historian seitsemäs kausi. Kausi alkoi 8. syyskuuta 2016 ja sarjan mestari ratkesi 18. huhtikuuta 2017. HK Dinamo Balašiha voitti mestaruuden kaatamalla pudotuspelien loppusarjassa suoraan neljässä ottelussa runkosarjan voittaneen Torpedo Ust-Kamenogorskin.


title: VHL-kausi 2016–2017

text: Sarjaan osallistui 26 joukkuetta, joista kaksi oli Kazakstanista. Viime kaudella sarjasta suljettu Zvezda-VDV korvattiin Dinamo Pietarilla, joka oli toiminut kolme aiempaa kautta Venäjän nuorten jääkiekkosarjassa.Runkosarjassa joukkueet pelasivat 50 ottelua. 16 parasta joukkuetta etenivät pudotuspeleihin.


title: Ges-duuriasteikko

text:
Ges-duuriasteikko on Gesistä alkava sävelasteikko, johon kuuluvat sävelet Ges, As, B, Ces, Des, Es, F ja Ges. Ges-duurin rinnakkaissävellaji on es-molli ja muunnossävellaji on ges-molli, jota vastaa enharmonisesti fis-molli. Ges-duurin subdominanttisointu on Ces-duurisointu ja dominanttisointu on Des-duurisointu.
Ges-duuri on yksi harvimmin käytettyjä sävellajeista. Se mielletään usein vaikeaksi soittaa, koska siinä on kuusi alennusta. Ges-duuria vastaa enharmonisesti Fis-duuri, jossa on kuusi ylennystä.


title: Kuningatar Annan sota

text: Kuningatar Annan sota (1702–1713) oli toinen neljästä ranskalaisten ja intiaanien sodista, jotka sodittiin Ranskan ja Englannin (myöhemmin Iso-Britannia) välillä Pohjois-Amerikassa maanosan herruudesta. Se oli osa Espanjan perimyssotaa, joka sodittiin pääosin Euroopassa. Kahden päätaistelijan lisäksi sotaan liittyi useita intiaaniheimoja ja Espanja, joka oli Ranskan puolella. Sota tunnettiin kuningatar Annan sotana brittiläisissä siirtomassa. Muita nimiä sodalle olivat Kolmas intiaanisota ja Ranskassa Toinen mannertenvälinen sota.


title: Kuningatar Annan sota

text: Sotaa käytiin kolmella eri rintamalla: Espanjan Florida ja englantilainen Carolinan provinssi taistelivat toisiaan vastaan; Uuden-Englannin siirtomaat taistelivat ranskalaisia ja intiaaneja vastaan Acadiessa ja Kanadassa; Newfoundlandissä englantilaiset St. Johnin uudisasukkaat kyseenalaistivat saaren hallinnan Plaisancen ranskalaisia vastaan.


title: Kuningatar Annan sota

text: Vuonna 1712 solmitun alustavan rauhansopimuksen jälkeen Utrechtin rauha päätti sodan vuonna 1713. Ranska joutui luovuttamaan Hudsoninlahden, Acadien ja Newfoundlandin Britannialle, mutta sai pitää Cape Bretonin ja muut Saint Lawrencen lahden saaret. Jotkut rauhansopimuksen ehdot olivat epämääräisiä eikä niissä mainittu intiaaniheimoja, luoden perustan tuleville konflikteille.


title: Kuningatar Annan sota

text: Vuonna 1701, kuningas Kaarle II:n kuoltua edellisenä vuonna, syttyi sota siitä kuka seuraisi häntä Espanjan valtaistuimelle. Vaikka sodassa oli aluksi mukana vain muutama maa Euroopassa, toukokuussa 1702 sota laajeni kun Englanti julisti sodan Espanjalle ja Ranskalle. Sotatoimia Pohjois-Amerikassa edisti entisestään olemassa olevat erimielisyydet raja-alueilla, jotka erottivat näiden valtojen siirtomaat. Tämä epäharmonia oli kaikkein selväpiirteisin Englannin siirtomaiden pohjois- ja lounaisrajoilla, jotka tuolloin ulottuivat eteläisestä Carolinan provinssista pohjoiseen Massachusettsin lahden provinssiin; lisäksi siirtomaa-asutuksia oli Newfoundlandissä ja Hudsoninlahdella.


title: Kuningatar Annan sota

text: Englannin siirtomaiden kokonaisväkiluku oli tuolloin arvioitu olevan 250 000, Virginian ja Uuden-Englannin olessa asutuimpia. Näiden siirtomaiden väkikeskittymät olivat rannikkolla, sisämaassa olevien pienten asutusten lisäksi, joskus ulottuen jopa Appalakkien vuoristoon. Useimmat eurooppalaisista uudisasukkaista tiesivät vain vähän maanosan sisäosista, Appalakkien länsipuolella ja Suurten järvien eteläpuolella. Tätä aluetta hallitsivat alkuperäisheimot, tosin ranskalaiset ja englantilaiset kauppiaat olivat työntyneet alueelle. Espanjalaiset lähetyssaarnaajat "La Floridassa" olivat perustaneet lähetystyöverkoston käännyttääkseen alkuperäisasukkaat roomalaiskatolisiksi. Espanjan väkiluku oli suhteellisen pieni (noin 1 500), ja alkuperäisasukkaita joita he yrittivät käännyttää oli arviolta 20 000. Ranskalaiset löytöretkeilijät olivat paikallistaneet Mississippi-joen suun, jonka lähelle he olivat perustaneet pienen siirtomaan vuonna 1699 Fort Maurepasiin (lähellä nykyistä Biloxi, Mississippiä). Sieltä he alkoivat perustaa kauppareittejä sisämaahan, luoden hyvät suhteet Choctawiehin, suuri heimo jonka vihollisiin kuuluivat brittiläisten liittolaiset Chickasawit. Kaikki nämä kansat olivat kärsineet osakseen euraasialaisista tartuntataudeista kuten isorokosta, jotka varhaiset löytöretkeilijät ja kauppiaat olivat tuoneet.


title: Kuningatar Annan sota

text: Ranskalaisten saapuminen etelään uhkasi kauppayhteyksiä, joita Carolinan siirtolaiset olivat perustaneet sisämaahan, ja Espanjan alueellisia vaateita, luoden jännitteitä kolmen suurvallan välillä. Ranska ja Espanja, tämän konfliktin liittolaiset, olivat olleet vastakkaisilla puolilla äskettäin päättyneessä yhdeksänvuotisessa sodassa. Ristiriitaiset aluevaateet Carolinan ja Floridan välillä Savannah-joen eteläpuolesta olivat uskonnollisten erimielisyyksien tukahduttamia roomalaiskatolisten espanjalaisten ja protestanttisten englantilaisten välillä rannikolla.


title: Kuningatar Annan sota

text: Pohjoisessa konfliktilla oli alueellisten kiistojen lisäksi vahva taloudellinen osatekijä. Newfoundlandissa sijaitsi brittiläinen siirtomaakunta St. John’s ja ranskalainen siirtomaakunta Plaisance, joissa molemmissa oli useita pienempiä pysyviä asutuksia. Saarella sijaitsi myös monia kausittaisia asutuksia, joita eurooppalaiset kalastajat käyttivät. Nämä siirtolaiset, joita oli yhteensä 2 000 englantilaista ja 1 000 ranskalaista vakituista asukasta (ja useita kausikohtaisia vierailijoita), kilpailivat keskenään Newfoundlandin matalikon kalavesistä, joita käyttivät myös Acadien kalastajat (joka kattoi silloin nykypäivän Nova Scotian, New Brunswickin ja Massachusettsin.


title: Kuningatar Annan sota

text: Acadien ja Uuden Englannin raja-alue säilyi kyseenalaisena huolimatta rajalla käydyistä taisteluista kuningas Vilhelmin sodassa. Uusi Ranska määritteli Acadien rajan sijaitsevan Kennebec-joella Mainen eteläpuolella. Katolista lähetystyötä tehtiin Norridgewockissa, Penobscotissa ja ranskalaisessa asutuksessa Penobscotin lahdella, jotka olivat kaikki kärsineet Acadieen päin vaeltavien Uuden Englannin siirtolaisten hyökkäksistä kuningas Vilhelmin sodassa. Raja-alueet Saint Lawrence -joen ja Massachusettsin sekä New Yorkin välissä olivat vielä alkuperäisasukkaiden asuttamia (pääosin abenakien ja irokeesien), ja yhdyskäytävää Hudson-joen ja Champlainjärven välillä oli käytetty ryöstöretkiin molempiin suuntiin aiemmissa konflikteissa. Vaikka alkuperäisasukkaiden uhka oli jokseenkin vetäytynyt johtuen tautien ja edellisen sodan harventamista asukasluvuista, heidät nähtiin yhä uhkana syrjäisille asutuksille.


title: Kuningatar Annan sota

text: Hudsoninlahden alueista (jotka tunnettiin Englannissa Rupertinmaana) ei taisteltu merkittävästi tässä sodassa. Vaikka ne olivat toimineet kilpailevien ranskalaisten ja englantilaisten kauppakomppanioiden kiistojen näyttämönä alkaen 1680-luvulta, vuoden 1697 Rijswijkin rauha antoi lähes koko lahden Ranskan haltuun. Ainoa merkillepantava tapaus oli ranskalaisten hyökkäys Fort Albanyn etuvartioasemaan vuonna 1709. Hudson’s Bay Company, pettyneenä Rijswijkin rauhan ehtoihin, lobbas onnistuneesti sen alueiden palauttamista tämän sodan päättäneissä neuvotteluissa.